Το success story της Χρυσοπηγής | Ρεπορταζ | Η ΚΑΘΗΜΕΡΙΝΗ\nΤο success story της Χρυσοπηγής\nΗ Σοφία φτάνει στην εκκλησία με καΐκι και παραδοσιακά όργανα. © Γιάννης Κοντός, vysimopoulos.com\nΗ Άλις και η Ματ Ρόουλαντ παντρεύτηκαν με πολιτικό γάμο στην παραλία της Φασολούς. © www.gillwoodsphotography.co.uk\nΗ παραλία της Φασολούς όπου παντρεύτηκαν η Αλις και ο Ματ. © www.gillwoodsphotography.co.uk\nΟ Πανοσιολογιότατος Αρχιμανδρίτης Ιωαννίκιος Λαμπρινός.\n«Γνωριστήκαμε στη Σίφνο, σε ένα πανηγύρι, και είπε τότε σε έναν παππού ότι θα με παντρευτεί. Έτσι κι έγινε, τέσσερα χρόνια μετά», λέει η Εύη Καλογήρου, οικονομολόγος, που επισκέπτεται τη Σίφνο από το 2012. Με τον σύζυγό της, Δημήτρη Κλέττα, καρδιολόγο στην Πανεπιστημιακή Κλινική του Ιπποκράτειου, γνωρίστηκαν το 2014: «Για εμάς είχε ιδιαίτερη σημασία να παντρευτούμε στη Χρυσοπηγή. Το εκκλησάκι από μόνο του είναι εκπληκτικό και η θέση του ξεχωριστή. Τόσο η δική μας εμπειρία όσο και των καλεσμένων μας ήταν εξαιρετική».\nΣτη Χρυσοπηγή έγιναν φέτος το καλοκαίρι 57 θρησκευτικοί γάμοι. Συγκριτικά, στον Άγιο Δημήτριο Λουμπαρδιάρη στου Φιλοπάππου, μία από τις πιο δημοφιλείς εκκλησίες για γάμους στην Αθήνα, τελέστηκαν 100 από την αρχή του χρόνου. Η Σοφία Κουρτέση, λογίστρια, και ο Παναγιώτης Μπάκας, ιδιωτικός υπάλληλος, μπορεί να μη γνωρίστηκαν στη Σίφνο, όμως μια κοινή επίσκεψη στο νησί για διακοπές πριν από χρόνια τούς οδήγησε φέτος στα σκαλιά της Χρυσοπηγής για τον γάμο τους. «Έχουμε επισκεφτεί αρκετές φορές το νησί. Από την αρχή είχαμε πει για πλάκα ότι, αν παντρευτούμε, θα παντρευτούμε εκεί». Η Σοφία λέει ότι η επιλογή της Σίφνου τούς βοήθησε να αποφύγουν έναν μεγάλο γάμο στην Αθήνα: «Θέλαμε ένα πιο παρεΐστικο κλίμα, ήμασταν τελικά 65 άτομα». Και τα δύο ζευγάρια παντρεύτηκαν παραδοσιακά σιφναίικα, με τις νύφες να φτάνουν στην εκκλησία με καΐκι και βιολιά και να παντρεύονται στο ειδυλλιακό τοπίο της Παναγιάς της Χρυσοπηγής. Και, όπως φαίνεται, δεν είναι τα μόνα.\nΗ Εύη και ο Δημήτρης έξω από την Παναγιά της Χρυσοπηγής στη Σίφνο, όπου γνωρίστηκαν.\nΟυρές για τους γάμους - Ένεση για τους επιχειρηματίες\nΟ Πανοσιολογιότατος Αρχιμανδρίτης Ιωαννίκιος Λαμπρινός είναι αυτός που τελεί τα μυστήρια στη Χρυσοπηγή: «Οι γάμοι εδώ ξεκίνησαν τη δεκαετία του ‘80 και γίνονταν περίπου δέκα όλη τη χρονιά. Τώρα, κάθε Σαββατοκύριακο έχουμε μυστήρια. Και μπορεί να γίνουν και τρεις τέσσερις γάμοι την ημέρα». Το περίεργο είναι ότι τη Χρυσοπηγή το καλοκαίρι δεν την επιλέγουν οι ντόπιοι, αλλά ζευγάρια εκτός νησιού. «Έχουμε κόσμο από όλα τα μέρη της Ελλάδας και από το εξωτερικό. Οι Σιφνιοί παντρεύονται τον χειμώνα, συνήθως στην ενορία τους, γιατί το καλοκαίρι δουλεύουν».\nΟ ίδιος εξηγεί ότι όλοι θέλουν να παντρευτούν Σάββατο, την ώρα του ηλιοβασιλέματος, κι έτσι γίνεται μάχη: «Όπως τους λέω, δεν γίνεται να γίνουν 60 γάμοι μέσα σε ένα Σάββατο την ώρα του ηλιοβασιλέματος. Οι περισσότεροι θέλουν να έρθουν Παρασκευή, να κάνουν τον γάμο το Σάββατο και να φύγουν την Κυριακή. Δεν γίνεται αυτό. Έτσι πλέον έχουμε γάμους και μέσα στην εβδομάδα, και Ιούνιο και Σεπτέμβριο, κάτι που βοηθάει και τους επαγγελματίες του νησιού. Με έχουν ήδη πάρει τηλέφωνα για να κλείσω γάμους για του χρόνου. Προκειμένου να μην υπάρχει λίστα αναμονής, όμω,ς τους λέω ότι θα με καλέσουν ξανά από την 1η Ιανουαρίου και όποιος προλάβει».\nDrone και social media\nΟ Γιάννης Κοντός είναι φωτογράφος και κατά μέσο όρο τα καλοκαίρια καλύπτει 12 έως 14 γάμους στη Χρυσοπηγή. «Τα ζευγάρια δεν έχουν μεγάλες απαιτήσεις. Δεν τους αρέσει πάντως το στημένο, γιατί έρχονται στο νησί για έναν πιο χαλαρό γάμο. Αυτό που ζητούν πολύ είναι να έχουν drone, επειδή είναι ωραίος ο χώρος από ψηλά, και ειδικά αν έρθει η νύφη με καΐκι», σημειώνει ο Γιάννης και παραδέχεται πως οι γάμοι έχουν βοηθήσει τη δουλειά του: «Επίσης, ο κόσμος εξοικειώνεται με τα social media και μου επιτρέπουν να ανεβάζω φωτογραφίες στο διαδίκτυο, που είναι επίσης καλή διαφήμιση».\nΗ μητέρα του, Κατερίνα Ραφελέτου-Κοντού, είναι wedding planer και λέει: «Η Χρυσοπηγή είναι από μόνη της ένα στολίδι, κι έτσι κάνουμε ελάχιστα πράγματα στη διακόσμηση. Ο κόσμος έχει κάνει στροφή στην παράδοση και ζητούν έναν τυπικό σιφναίικο γάμο, που περιλαμβάνει όργανα, σιφναίικα κεράσματα και μπομπονιέρα πήλινη Σίφνου».\nΌμως τίποτα δεν είναι τέλειο. Όπως παρατηρεί η κ. Ραφελέτου-Κοντού, «το μόνο μελανό σημείο είναι ότι ο ένας γάμος πέφτει πάνω στον άλλο, στην προσπάθεια να εξυπηρετηθούν όλοι. Αυτό σημαίνει ότι θα πρέπει να βγει ο στολισμός του πρώτου γάμου για να ακολουθήσει ο δεύτερος, άρα το ζευγάρι ανεβαίνει με δικό του στολισμό και κατεβαίνει με άλλον. Πολλές νύφες στενοχωριούνται και είναι άσχημο, γιατί ο άλλος έρχεται από πολύ μακριά, έχει κάνει έξοδα και πρέπει να το απολαύσει».\nΟ Ανδρέας Μπαμπούνης, δήμαρχος Σίφνου, λέει ότι οι γάμοι «αυξάνονται σε ετήσια βάση. Ως δήμος προσπαθούμε να εκμεταλλευτούμε κάποιες μορφές τουρισμού που βοηθούν την επέκταση της τουριστικής περιόδου και ανάμεσά τους είναι και ο θρησκευτικός τουρισμός. Τα τελευταία χρόνια, ο Μάιος, ο Ιούνιος και ο Σεπτέμβριος είχε πάρα πολλούς γάμους. Αυτό είναι σημαντικό, γιατί βοηθάει την οικονομία του νησιού. Πέρα από το ζευγάρι, θα έρθουν οι καλεσμένοι, οι οποίοι κάπου θα μείνουν, κάπου θα φάνε, θα δουν κάποιες από τις ομορφιές του νησιού, θα ψωνίσουν κεραμικά φεύγοντας και πιθανόν θα επιστρέψουν για\nΤο τοπίο της Χρυσοπηγής είναι τόσο μοναδικό, που ακόμα και ζευγάρια που δεν θέλουν να κάνουν θρησκευτικό γάμο παντρεύονται πολιτικά με φόντο την εκκλησία. «Έχω τελέσει πάρα πολλούς πολιτικούς γάμους που θέλουν να έχουν φόντο τη Χρυσοπηγή, κυρίως με ζευγάρια από το εξωτερικό. Μου ζητούν να πάμε στην παραλία της Φασολούς, που έχει πίσω την εκκλησία, ή στην παραλία του Αποκοφτού, που την έχει στο πλάι».\nΈνα από αυτά τα ζευγάρια ήταν η Άλις και ο Ματ Ρόουλαντ, που παντρεύτηκαν με πολιτικό γάμο στην παραλία της Φασολούς. Όπως λέει η Άλις, «αγαπάμε τα ελληνικά νησιά, έχουμε ταξιδέψει στη Σαντορίνη, στη Μύκονο και στην Κω, αλλά θέλαμε να παντρευτούμε πραγματικά κάπου ιδιαίτερα και διαφορετικά. Σημειώσαμε τη Σίφνο στον χάρτη ως μέρος που μπορεί κανείς να προσεγγίσει από τον Πειραιά και πήγαμε στο νησί τον Σεπτέμβριο, ακριβώς πριν από τον γάμο, για ένα διερευνητικό ταξίδι». Με το που έφτασαν στο λιμάνι ένιωσαν ότι αυτό ήταν το κατάλληλο μέρος και ήλπιζαν ότι θα είχαν τον ίδιο ενθουσιασμό και οι καλεσμένοι τους.\n«Για τους φίλους μας που ταξίδεψαν από το Ηνωμένο Βασίλειο με αμάξι, λεωφορείο, αεροπλάνο, ξανά λεωφορείο, πλοίο και ταξί ήταν ταλαιπωρία, όμως όλοι συμφώνησαν στο τέλος ότι ήταν ο τέλειος γάμος». Η Άλις δεν μπορεί να ξεχάσει τη Χρυσοπηγή στο φόντο: «Ήταν το ειδυλλιακό σκηνικό, φαινόταν υπέροχη καθώς ο ήλιος έδυε και καθώς ανέτελλε κι εμείς χορεύαμε στην παραλία μέχρι το επόμενο πρωί. Είμαι σίγουρη ότι αρκετοί από τους καλεσμένους θα επιστρέψουν στο νησί, όπως άλλωστε και εμείς». ■\nΔυνατές μονομαχίες υπόσχεται το «55ο Ράλλυ Αιγαίου»\nΤο «μωρό - Τραμπ» θα πετάξει και στον ουρανό του Νιου Τζέρσι (φωτογραφίες)\nΗ «πάσα» του Τραμπ προς τη Μελάνια με τη μπάλα του Μουντιάλ (βίντεο - φωτογραφίες)\nΕπεισόδιο με δημοσιογράφο στη συνέντευξη Τραμπ-Πούτιν (φωτογραφίες - βίντεο)\nTο Παρίσι υποδέχεται τους παγκόσμιους πρωταθλητές (live)


Εικόνες από τον βομβαρδισμό στόχων του ISIS στο Ιράκ - arouraios\nΕικόνες από τον βομβαρδισμό στόχων του ISIS στο Ιράκ\nΤρεις μήνες έχουν περάσει από την προσπάθεια των συμμαχικών δυνάμεων να ανακαταλάβουν το στρατηγικής σημασίας πόλη της Μοσούλης στο Ιράκ. Το Ισλαμικό Κράτος συνεχίζει και κατέχει κάποια κομβικά σημεία της χώρας.\nΈνα βίντεο που ήρθε στη δημοσιότητα δείχνει τη στιγμή του βομβαρδισμού οχημάτων του ISIS από τον συνασπισμό, του οποίου ηγούνται οι ΗΠΑ. Οι βομβαρδισμοί έγιναν στην πόλη Μπαϊζί, στα βόρεια της Βαγδάτης.\nΟι μάχες για την εκδίωξη των μαχητών του Ισλαμικού Κράτους από τη Μοσούλη ξεκίνησαν στις 17 Οκτωβρίου 2016 και οι αρχές του Ιράκ ανέφεραν πως θα διαρκέσουν τρεις μήνες. Πλέον σημειώνουν ότι θα χρειαστούν τρεις επιπλέον μήνες μέχρι να «καθαρίσει» τελείως η περιοχή.


Ο ρόλος του Συμβουλίου της Ευρωπαϊκής Ένωσης παραμένει αμετάβλητος. Το Συμβούλιο έχει από κοινού με το Ευρωπαϊκό Κοινοβούλιο νομοθετικές και δημοσιονομικές αρμοδιότητες, και ασκεί επίσης καθήκοντα χάραξης και συντονισμού πολιτικών. Αντίθετα, η συνθήκη της Λισσαβόνας επιφέρει ουσιαστικές αλλαγές όσον αφορά την οργάνωση των εργασιών και την εσωτερική δομή του Συμβουλίου.\nΟι συνθήκες του Άμστερνταμ και της Νίκαιας είχαν ήδη τροποποιήσει σε μεγάλο βαθμό το σύστημα ψηφοφορίας του Συμβουλίου, προκειμένου να το προσαρμόσουν στις διαδοχικές διευρύνσεις της Ευρωπαϊκής Ένωσης (ΕΕ). Το σύστημα στάθμισης των ψήφων καταργείται και αντικαθίσταται από ένα νέο σύστημα διπλής πλειοψηφίας. Εξάλλου, η συνθήκη της Λισσαβόνας βελτιώνει τη διαφάνεια του Συμβουλίου με την προσθήκη πληθώρας διατάξεων αναφορικά με τις συνθέσεις του και την προεδρία του.\nΝΕΟΣ ΟΡΙΣΜΟΣ ΤΗΣ ΕΙΔΙΚΗΣ ΠΛΕΙΟΨΗΦΙΑΣ\nΗ διαδικασία λήψης αποφάσεων εντός του Συμβουλίου αλλάζει ουσιαστικά. Οι προηγούμενες τροποποιητικές συνθήκες είχαν θεσπίσει ένα σύστημα στάθμισης των ψήφων. Κάθε κράτος μέλος διέθετε συγκεκριμένο αριθμό ψήφων, ανάλογα με τη δημογραφική βαρύτητά του. Έτσι, λαμβανόταν απόφαση μόνον εφόσον επιτυγχανόταν συγκεκριμένο όριο ψήφων από μία πλειοψηφία κρατών μελών. Από την 1η Ιανουαρίου 2007, η ειδική πλειοψηφία επιτυγχανόταν, επομένως, εάν συγκεντρωνόταν 255 ψήφοι επί 345, από τουλάχιστον 14 κράτη μέλη. Η στάθμιση των ψήφων στο Συμβούλιο ευνοεί την αντιπροσωπευτικότητα των μικρών κρατών μελών σε σχέση με τα μεγάλα κράτη μέλη και αποτελεί συχνά αντικείμενο μακρών διαπραγματεύσεων.\nΗ συνθήκη της Λισσαβόνας απλουστεύει το σύστημα προκειμένου να βελτιώσει την αποτελεσματικότητά του. Καταργεί τη στάθμιση των ψήφων και καθιερώνει ένα σύστημα διπλής πλειοψηφίας για τη λήψη αποφάσεων. Στο εξής, η ειδική πλειοψηφία θα επιτυγχάνεται εφόσον συγκεντρώνει τουλάχιστον το 55% των κρατών μελών που αντιπροσωπεύουν τουλάχιστον το 65% του πληθυσμού της ΕΕ. Εφόσον το Συμβούλιο δεν αποφασίζει επί προτάσεως της Επιτροπής, η ειδική πλειοψηφία πρέπει να συγκεντρώνει τουλάχιστον το 72% των κρατών μελών που αντιπροσωπεύουν τουλάχιστον το 65% του πληθυσμού. Συνεπώς, ένα τέτοιο σύστημα απονέμει μία ψήφο σε κάθε κράτος μέλος, λαμβάνοντας παράλληλα υπόψη τη δημογραφική βαρύτητα του καθενός. Η συνθήκη της Λισσαβόνας προβλέπει επίσης ότι για το σχηματισμό μειοψηφίας αρνησικυρίας χρειάζονται τουλάχιστον τέσσερα κράτη μέλη που να αντιπροσωπεύουν άνω του 35% του πληθυσμού της ΕΕ.\nΑυτό το νέο σύστημα ψηφοφορίας με ειδική πλειοψηφία θα τεθεί σε ισχύ από την 1η Νοεμβρίου 2014. Ωστόσο, έως την 31η Μαρτίου 2017, κάθε κράτος μέλος θα δύναται, κατά περίπτωση, να ζητήσει να ληφθεί απόφαση σύμφωνα με τους κανόνες σε ισχύ πριν την 1η Νοεμβρίου 2014 (δηλαδή σύμφωνα με την ειδική πλειοψηφία όπως αυτή ορίζεται από τη συνθήκη της Νίκαιας).\nΕξάλλου, τα κράτη μέλη θα δύνανται να ζητήσουν την εφαρμογή του «συμβιβασμού των Ιωαννίνων» που καθιερώθηκε από τη συνθήκη της Λισσαβόνας στη δήλωση αριθ. 7. Το σύστημα αυτό επιτρέπει σε μία ομάδα κρατών μελών να γνωστοποιήσει την αντίθεσή της σε ένα κείμενο, ακόμη και αν η ομάδα αυτή δεν είναι αρκετά μεγάλη ώστε να αποτελέσει μειοψηφία αρνησικυρίας. Στην περίπτωση αυτή, η εν λόγω ομάδα κρατών μελών γνωστοποιεί στο Συμβούλιο την αντίθεσή της στην έκδοση αυτής της πράξης. Στη συνέχεια, το Συμβούλιο κάνει ό,τι είναι δυνατόν για να καταλήξει σε μια ικανοποιητική λύση που θα καθησυχάζει τις ανησυχίες που εξέφρασε η ομάδα κρατών μελών. Εξάλλου, οι συσκέψεις αυτές του Συμβουλίου πραγματοποιούνται εντός ευλόγου προθεσμίας και χωρίς να θίγονται τα υποχρεωτικά χρονικά όρια που ορίζει το δίκαιο της Ένωσης. Έτσι, ο «συμβιβασμός των Ιωαννίνων» παραμένει πάνω απ’ όλα ένας πολιτικός συμβιβασμός που εκφράζει τη βούληση του Συμβουλίου να επιτυγχάνεται συμφωνία που να ικανοποιεί όσο το δυνατόν περισσότερα κράτη μέλη πάνω στα σημαντικά θέματα.\nΟι συνθήκες του Άμστερνταμ και της Νίκαιας είχαν διευρύνει σε μεγάλο βαθμό το πεδίο εφαρμογής τής ψηφοφορίας με ειδική πλειοψηφία. Η συνθήκη της Λισσαβόνας καθιερώνει αυτήν την τάση. Το Συμβούλιο αποφασίζει στο εξής με ειδική πλειοψηφία, εκτός από τις περιπτώσεις στις οποίες οι συνθήκες προβλέπουν άλλη διαδικασία. Συγκεκριμένα, το σύστημα ψηφοφορίας με ειδική πλειοψηφία επεκτείνεται σε νέους τομείς όπως η κοινή πολιτική σε θέματα ασύλου, ο πολιτισμός ή ο αθλητισμός.\nΣΥΝΘΕΣΕΙΣ ΤΟΥ ΣΥΜΒΟΥΛΙΟΥ\nΜε γνώμονα τη διαφάνεια, η συνθήκη της Λισσαβόνας διευκρινίζει και επεξηγεί τον τρόπο λειτουργίας του Συμβουλίου. Το τελευταίο συνεδριάζει με διαφορετικές συνθέσεις, στο πλαίσιο των οποίων συνέρχονται οι αρμόδιοι υπουργοί των κρατών μελών. Στο εξής, αυτή η πρακτική περιλαμβάνεται στη συνθήκη για την ΕΕ. Η Συνθήκη κάνει ρητή αναφορά σε δύο συνθέσεις του Συμβουλίου:\nτο Συμβούλιο Γενικών Υποθέσεων, υπεύθυνο να εξασφαλίζει τη συνοχή των εργασιών των διαφόρων συνθέσεων του Συμβουλίου και να προετοιμάζει τις συνόδους του Ευρωπαϊκού Συμβουλίου˙\nτο Συμβούλιο Εξωτερικών Υποθέσεων που χαράζει την εξωτερική πολιτική της Ευρωπαϊκής Ένωσης.\nΤο Ευρωπαϊκό Συμβούλιο εγκρίνει, με ειδική πλειοψηφία, τον κατάλογο των άλλων συνθέσεων υπό τις οποίες μπορεί να συνεδριάζει το Συμβούλιο.\nΗ συνθήκη της Λισσαβόνας βελτιώνει, επίσης, τη διαφάνεια ως προς τη λήψη αποφάσεων στα πλαίσια του Συμβουλίου. Όπως και το Ευρωπαϊκό Κοινοβούλιο, το Συμβούλιο συνεδριάζει στο εξής δημόσια κατά τη συζήτηση και ψηφοφορία ενός σχεδίου νομοθετικής πράξης.\nΠΡΟΕΔΡΙΑ ΤΩΝ ΔΙΑΦΟΡΩΝ ΣΥΝΘΕΣΕΩΝ ΤΟΥ ΣΥΜΒΟΥΛΙΟΥ\nΗ προεδρία όλων των συνθέσεων του Συμβουλίου εξακολουθεί να ασκείται από αντιπροσώπους των κρατών μελών βάσει συστήματος ισότιμης εναλλαγής. Το Συμβούλιο Εξωτερικών Υποθέσεων αποτελεί εξαίρεση, καθώς η προεδρία του ασκείται από τον ύπατο εκπρόσωπο της ΕΕ για θέματα εξωτερικής πολιτικής και πολιτικής προστασίας. Εξάλλου, οι λεπτομέρειες σχετικά με την άσκηση της προεδρίας του Συμβουλίου καθορίζονται με την απόφαση αριθ. 2009/881/ΕΕ του Ευρωπαϊκού Συμβουλίου.\nΡόλος και σύνθεση του Συμβουλίου της ΕΕ\n237 έως 243\nΤρόπος λειτουργίας του Συμβουλίου της ΕΕ\nΗμερομηνία τελευταίας τροποποίησης: 24.12.2009


Tippeligaen | Ποδόσφαιρο Στοιχηματικά Νέα & Πρόσφατες Αποδόσεις\nΜπόντο Γκλιμτ και Στάμπαεκ κοντράρονται έχοντας κοινό στόχο στο πλαίσιο του πρωταθλήματος της Νορβηγίας.\nΣκοράρει η Μπόντο Γκλιμτ\nΣτην έδρα της Βαλερένγκα δοκιμάζεται η Μπόντο Γκλιμτ για την 8η αγωνιστική του πρωταθλήματος της Νορβηγίας.\nΗ Μόλντε το πάνω χέρι\nΜόλντε και Στάμπαεκ κοντράρονται στην έδρα της πρώτης για το πρωτάθλημα της Νορβηγίας.\nΚαλό ξεκίνημα η Βίκινγκ\nΗ Βίκινγκ υποδέχεται τη Μιοντάλεν στην έδρα της για την 5η αγωνιστική τoυ πρωταθλήματος της Νορβηγίας.\nΑήττητη και πρωτοπόρος η Μπόντο Γκλιμτ\nH Μπόντο Γκλιμτ που έχει 10/10 νίκες ως τώρα στο νορβηγικό πρωτάθλημα, δοκιμάζεται σήμερα, στην έδρα της Στάμπαεκ.\nΣτην κορυφή η Μόλντε\nΣτάμπαεκ και Μόλντε συναντιούνται στην έδρα της πρώτης, σε ένα παιχνίδι με φαβορί για το πρωτάθλημα Νορβηγίας.


Κόντρα κυβέρνησης και Κεντρικής Τράπεζας - Ειδήσεις Newsit.gr\nNewsit / Κόσμος / Κόντρα κυβέρνησης και Κεντρικής Τράπεζας\nΔημοσιεύθηκε: 07.01.2010 | 09:34\nΣτα “χέρια” πιάστηκαν χθες κυβέρνηση και κεντρική τράπεζα στην Αργεντινή για τη χρήση των συναλλαγματικών αποθεμάτων...\nΟ Ρεδράδο αρνείται να παραιτηθεί. Ο οικονομολόγος, όπως και η δεξιά αντιπολίτευση στη Φερνάντες δε Κίρσνερ, θεωρεί παράνομη τη χρήση των αποθεματικών σε συνάλλαγμα κατ’ αυτόν τον τρόπο.\n«Ο Ρεδράδο υιοθέτησε οικονομικές θέσεις που δεν αντιστοιχούν στην οικονομική πολιτική της κυβέρνησης. Δεν ήταν ο Ρεδράδο που συγκέντρωσε τα αποθεματικά αυτά, η κυβέρνηση το έκανε», τόνισε ο Φερνάντες, μιλώντας στους δημοσιογράφους. «Σε αυτή τη χώρα, τις αποφάσεις τις παίρνει η πρόεδρος, όχι ο πρόεδρος της Κεντρικής Τράπεζας», πρόσθεσε.


Πίτα με κοτόπουλο, κράνμπερις και γραβιέρα - Ντίνα Νικολάου\nHome/Recipes/Πίτα με κοτόπουλο, κράνμπερις και γραβιέρα\nΕύκολη και γρήγορη πιτούλα με αφράτη σφολιάτα, κοτόπουλο και γραβιέρα. Αν θέλετε μπορείτε να αντικαταστήσετε τα κράνμπερις με αποξηραμένα δαμάσκηνα που ταιριάζουν εξίσου.\nAuthor: dina nikolaou Cooking Method: Φούρνος Cuisine: Ελληνική Courses: Γιορτινά, Μεζέδες & Ορεκτικά, Πίτες-Τάρτες Αλμυρές, Χριστούγεννα Recipe Keys: γ γιορτινο γ γραβιερα κ κοτοπιτα κ κοτοπουλο κ κρανμπερις π πιτα\nPrep Time 15 min Cook Time 40 min Rest Time 30 min Total Time 1 hr 25 mins Servings: 6\n4 σκελίδες σκόρδο, καθαρισμένες\n300 γρ. κοτόπουλο από μπούτι, κομμένο σε κύβους\n2 κουτ. γλυκού ροζ πιπέρι, χοντροσπασμένο\nΑπλώνω το πρώτο φύλλο σφολιάτας στον πάγκο της κουζίνας και με τη βοήθεια ενός πιάτου κόβω ένα κύκλο διαμέτρου 25 εκ. Απλώνω το δεύτερο φύλλο σφολιάτας και κόβω και πάλι σε ένα κύκλο διαμέτρου 30 εκ. Αφήνω τα φύλλα στην άκρη.\nΒάζω το σκόρδο και το κρεμμύδι στο μούλτι και τα πολτοποιώ μέχρι να γίνουν κρέμα.\nΖεσταίνω το ελαιόλαδο σε ένα αντικολλητικό τηγάνι. Ρίχνω τον πολτό του κρεμμυδιού και των σκόρδων και σοτάρω για 10 λεπτά περίπου μέχρι να ροδίσει. Προσθέτω το κοτόπουλο και τα κράνμπερις και μαγειρεύω για 7-8 λεπτά μέχρι να ψηθεί το κοτόπουλο και να στεγνώσει. Αποσύρω από τη φωτιά, αλατίζω και προσθέτω το ροζ πιπέρι. Αφήνω το μείγμα να κρυώσει.\nΤοποθετώ τον μικρότερο κύκλο σφολιάτας σε ταψί στρωμένο με αντικολλητικό χαρτί και αλείφω στην περιφέρεια με χτυπημένους κρόκους. Βάζω την τριμμένη γραβιέρα στο κέντρο και την σκεπάζω με το σοταρισμένο κοτόπουλο έτσι ώστε να καλύψω το τυρί και στην κορυφή και στα πλάγια. Σκεπάζω με το μεγαλύτερο φύλλο και διπλώνω στις άκρες για να ενωθούν τα δύο φύλλα. Αλείφω καλά με χτυπημένους κρόκους και βάζω την πίτα στο ψυγείο για 30 λεπτά.\nΠροθερμαίνω το φούρνο στους 180°C με αέρα. Βγάζω την πίτα από το ψυγείο και με ένα μαχαίρι, χαράζω (χωρίς να κόψω) την επιφάνεια με γραμμές. Αλείφω και πάλι με κρόκο αυγού και ψήνω στο φούρνο για 30 λεπτά. Εάν δω ότι παίρνει πολύ χρώμα, μετά τα 20 λεπτά, σκεπάζω με αλουμινόχαρτο και χαμηλώνω τη θερμοκρασία στους 160°C.\nKeywords: πίτα με κοτόπουλο,πίτα με κοτόπουλο\nFile under γιορτινογραβιερακοτοπιτακοτοπουλοκρανμπεριςπιτα\nγ γιορτινο κ καρυδι μ μιλφεϊγ μ μπακλαβας φ φυστικι χ χριστουγεννιατικο\nB butterschotch C cheesecake κ καραμελα σ σαλτσα\nκ κολοκυθι κ κριθαρακι λαχανικων ν νηστισιμο ν ντοματινια π πιπεριες υ υγιεινό ψ ψητα λαχανικα\nΚριθαράκι λαχανικών με ψητά λαχανικά\nγ γλυκοξινο σ σφολιατα τ τυλιγμενο ψ ψαρονεφρι


Χρ. Σακελλαρίδη: «Το μερίδιο των ελληνικών προϊόντων στη γερμανική αγορά μπορεί και πρέπει να αυξηθεί» | Εφημερίς Δημοπρασιών & Πλειστηριασμών | Από το 1929\nΧρ. Σακελλαρίδη: «Το μερίδιο των ελληνικών προϊόντων στη γερμανική αγορά μπορεί και πρέπει να αυξηθεί»\nΕΤΙΚΕΤΕΣ: ΓΕΡΜΑΝΙΑ ΕΛΛΑΔΑ, ΕΛΛΗΝΙΚΕΣ ΕΞΑΓΩΓΕΣ, Χ.Σακελλαρίδη\n«Θέλουμε την Ευρώπη και ειδικά τη Γερμανία, έναν από τους βασικότερους εμπορικούς εταίρους της χώρας μας, αρωγούς» υπογράμμισε η πρόεδρος του Πανελληνίου Συνδέσμου Εξαγωγέων, Χριστίνα Σακελλαρίδη, στο Ευρωπαϊκό Συνέδριο των Διμερών Γερμανικών Επιμελητηρίων με θέμα «Το Οραμα της Ευρώπης».\n«Πρέπει η Ευρώπη να δείξει έμπρακτα την υποστήριξη και την αλληλεγγύη της. Πρέπει να δημιουργήσουμε τις συνθήκες εκείνες για την περαιτέρω σύσφιξη των εμπορικών σχέσεων ανάμεσα στις χώρες μας». Επισήμανε, επίσης, ότι το μερίδιο των ελληνικών προϊόντων στη γερμανική αγορά μπορεί και πρέπει να αυξηθεί και πρόσθεσε: «Να εργαστούμε από κοινού και να αναζητήσουμε νέα πεδία για τη διεύρυνση της συνεργασίας μας».\nΗ πρόεδρος είπε ότι η Ελλάδα άρχισε, ήδη, να μπαίνει σε μία πορεία ανάπτυξης και η εξωστρέφεια, μαζί με τον τουρισμό και τις επενδύσεις, πρέπει να αποτελέσουν τις κορυφαίες προτεραιότητες.\n«Οι ελληνικές εξαγωγές απέδειξαν ότι μπορούν να πετύχουν σπουδαία πράγματα κάτω από αντίξοες συνθήκες και έχουν όλες τις προοπτικές να κάνουν τη διαφορά στη νέα εποχή που ξημερώνει για τη χώρα. Γι’ αυτό και χρειάζεται να υπάρξει ειδική μέριμνα και να συνεχισθούν τα θετικά βήματα που γίνονται προς αυτή την κατεύθυνση από τη νέα κυβέρνηση, όπως με την άρση των capital controls, τη στήριξη της εγχώριας παραγωγής, την ελάφρυνση της φορολογίας, την προσέλκυση επενδύσεων κλπ. Με τα μέτρα στήριξης της εγχώριας παραγωγής δημιουργούνται οι προϋποθέσεις για την ενίσχυση της εξωστρέφειας των ελληνικών επιχειρήσεων και τη δημιουργία νέων θέσεων καλά αμειβόμενης εργασίας» είπε η κ. Σακελλαρίδη.\nΟσον αφορά την επίδραση του Δρόμου του Μεταξιού στην ελληνική οικονομία, η κ. Σακελλαρίδη ανέφερε ότι «ασφαλώς είναι πολύ θετική» και εξήγησε: «Η επένδυση της Cosco έφερε πολλαπλά οφέλη στην ελληνική οικονομία, τόσο προσφέροντας νέες θέσεις εργασίας όσο και αυξάνοντας τις ελληνικές εξαγωγές, αλλά και κάνοντας την Ελλάδα διαμετακομιστικό κόμβο στην περιοχή. Βεβαίως, όλες αυτές οι προσπάθειες είναι ευπρόσδεκτες αλλά θα πρέπει να συνεχίσουμε να υπηρετούμε τα ιδανικά και τις αξίες της Ευρώπης και η όποια ανάπτυξη να συνδέεται με την ευημερία των πολιτών».\nΓιώργος Μαρκοπουλιώτης – Κλαούντια Ντερ Φος\nO Γιώργος Μαρκοπουλιώτης, επικεφαλής της αντιπροσωπείας της Ευρωπαϊκής Επιτροπής στην Ελλάδαμ είπε ότι η ΕΕ στην κρίση βρέθηκε αντιμέτωπη με μια δύσκολη σειρά προκλήσεων. Να διαχειριστεί κλυδωνισμούς και να αντιμετωπίσει σε μακροπρόθεσμη βάση τη βιωσιμότητα του ευρώ. «Βρέθηκαν απαντήσεις και στα δύο, συνέχισε ο ίδιος και πρόσθεσε ότι, υπάρχει συνεχής ανάπτυξη, δραστική μείωση της ανεργίας, ενώ έχουν γίνει σειρά κινήσεων στην κατεύθυνση της βιωσιμότητας του ενωσιακού κεκτημένου. Υπάρχει πρόοδος στην τραπεζική ένωση, έχει ανανεωθεί το ευρωπαϊκό εξάμηνο, τα περιθώρια ελιγμών στο σύμφωνο σταθερότητας εκτιμάται ότι αύξησαν το ΑΕΠ κατά 0.8%. Επίσης προωθήθηκε το πακέτο Γιούνκερ όπου η Ελλάδα είναι πρωταθλήτρια: Στην Ελλάδα το πακέτο Γιούνκερ θα δημιουργήσει επενδύσεις της τάξης του 12 δισ. ευρώ».\nΕπίσης, όπως είπε ο ίδιος, «η εκλεγμένη πρόεδρος δεσμεύτηκε να διαμορφώσει ένα όργανο δημοσιονομικού συντονισμού. Γιατί όπως είπε, το κοινό μας νόμισμα δεν είναι μόνο τα κέρματα αλλά η δέσμευση μας στην κοινή ευημερία και ανάπτυξη».\nΗ υφυπουργός του ομοσπονδιακού υπουργείου Οικονομίας και Ενέργειας, Κλαούντια Ντερ Φος, σημείωσε ότι η κλιματική αλλαγή, η μετανάστευση και οι εμπορικοί πόλεμοι είναι οι μεγάλες προκλήσεις που αντιμετωπίζουμε. «Αν κοιτάξει κανείς την Ελλάδα θα δει μια ανοδική πορεία. Το ίδιο και στην Ευρώπη, γι’ αυτό και θεωρώ ότι είμαστε αρκετά προετοιμασμένοι. Ομως τα σύννεφα στον ορίζοντα μας κάνουν να σκεφτούμε ότι θα πρέπει να επανατοποθετηθούμε στο πώς βλέπουμε την ΕΕ» όπως είπε.\nΗ ίδια πρόσθεσε: «Η νέα πρόεδρος της Επιτροπής έχει μια σειρά από νέες ιδέες για βιομηχανία, ψηφιακή στρατηγική στήριξη των μικρομεσαίων επιχειρήσεων κτλ. Θέλουμε μια ανταγωνιστική Ευρώπη με ισχυρές μεσαίες επιχειρήσεις. Θέλουμε μια ισχυρή ψηφιακή Ευρώπη, χρειαζόμαστε έναν καλό ενεργειακό εφοδιασμό της ΕΕ και θέλουμε να εμφανιζόμαστε με μια ενιαία φωνή προς τα διεθνή φόρα, ώστε να διεκδικήσουμε ένα επαρκές σχέδιο διεθνούς εμπορίου. Στην Ελλάδα έχετε κάνει πολλά και η νέα κυβέρνηση θέλει να κάνει περισσότερα. Στην Ευρώπη θέλουμε να είμαστε τεχνικά κυρίαρχοι. Τρία δισ. ευρώ θα επενδυθούν μέχρι το 2025 στην τεχνητή νοημοσύνη και αναμένουμε αυτό να είναι το κυρίαρχο θέμα στην ΕΕ. Η Κίνα και η ΗΠΑ έχουν μεγάλες επιδόσεις σε αυτά κι εμείς δεν μπορούμε να υστερούμε».\nΕπίσης, η κ. Ντερ Φος σημείωσε ότι για λόγους προστασίας του περιβάλλοντος, πρέπει να κινηθούμε στην ηλεκτροκίνηση. «Το 60% της αλυσίδας αξίας στην ηλεκτροκίνηση είναι από τις ΗΠΑ και την Κίνα και αν δεν κάνουμε κάτι απειλούνται πολλές θέσεις εργασίας στην Ευρώπη. Γι’ αυτό τασσόμαστε υπέρ της ενίσχυσης της κατασκευής μπαταριών. Η Ελλάδα δεν έχει παρουσία εκεί, αλλά θα θέλαμε να είναι παρούσα».\nΠρέπει να είμαστε υπέρ του ανοικτού διεθνούς εμπορίου, κατά του προστατευτισμού κι ενός μηχανισμού διαιτησίας ώστε π.χ. να μην μπορεί η Κίνα να εκμεταλλεύεται διάφορα κενά, πρόσθεσε η υφυπουργός.\n«Το κύριο μήνυμά μας είναι ότι πρέπει να συνεργαστούμε. Πρέπει να μείνουμε ενωμένοι στην ΕΕ. Ως προεδρία του Συμβουλίου του χρόνου είμαστε υπέρ των πολυμερών σχέσεων όχι μόνο με τους μεγάλους. Τους συμπεριλαμβάνουμε όλους ώστε η Ευρώπη αυτή να έχει επιτυχία» κατέληξε η κυρία Ντερ Φος.\nΣχεδόν 1,5 εκατομμύριο αυτοκίνητα δεν περνούν από έλεγχο ΚΤΕΟ Επόμενο άρθρο:\nΑνοδικό τρίμηνο για τις εξαγωγές


Λεφτά και προσωπικό υπάρχουν! - Nafsweek.gr\nΜόνιμη επωδός των αιρετών προς τους δημότες που ζητούν έργα ή ακόμα πιο απλά καθαριότητα είναι ότι ο δήμος δεν έχει λεφτά ούτε προσωπικό.\nΤα δημοσιεύματα όμως των τελευταίων ημερών διαψεύδουν τους αιρετούς αφού καταρρίπτουν το επιχείρημα της έλλειψης πόρων. Και δεν αναφερόμαστε στο Αναπτυξιακό Συνέδριο που με βεβαιότητα και από τα πιο επίσημα χείλη διαπιστώθηκε η επάρκεια πόρων, γιατί αυτά αναμένονται να έρθουν.\nΑναφερόμαστε στη μακρά λίστα με τα πολλά εκατομμύρια που διαθέσει η Περιφέρεια στο Δήμο για έργα, έργα πνοής αφού μιλάμε για υποδομές. Επομένως κανείς δεν μπορεί να αμφισβητήσει ότι λεφτά υπάρχουν για τη Ναυπακτία.\nΌπως επίσης κανείς δεν μπορεί να αμφισβητήσει ότι ο δήμος αυτή την περίοδο διαθέτει και πολύ προσωπικό, γιατί πέρα από τους μόνιμους, στο ΔΙΑΥΓΕΙΑ έχει αναρτηθεί όλο το προσωπικό που αυτή την περίοδο απασχολείται στο δήμο με το πρόγραμμα της Κοινωφελούς εργασίας, με το πρόγραμμα του ΟΑΕΔ, με προσλήψεις δίμηνες που γίνονται απευθείας από το δήμαρχο και με την απασχόληση πέντε ημερομίσθιων κάθε μήνα.\nΕπομένως και λεφτά και προσωπικό υπάρχουν. Αν τώρα τα έργα δεν έχουν ακόμη ξεκινήσει κι αν οι δημότες δεν βλέπουν το έργο που παράγεται από όλο αυτό το προσωπικό που κυρίως απασχολείται στην καθαριότητα, τότε κάπου αλλού βρίσκεται το πρόβλημα και όχι στην επάρκεια του προσωπικού.\n6.000 ευρώ από δημοτικούς συμβούλους ζητά το Ελεγκτικό για την υπόθεση του ντοκιμαντέρ της Ναυμαχίας


Binotto - Προσπαθούμε να χτίσουμε γερές βάσεις για έναν νέο κύκλο\nSeptember 17, 2020 September 17, 2020 Μαρία Ανδρεάδη\tFerrari, Mattia Binotto\nΟ αρχηγός της Ferrari δηλώνει έτοιμος να επαναφέρει την ομάδα στην κορυφή, αντλώντας έμπνευση από την εποχή της κυριαρχίας του Schumacher.\nΔεν είναι μυστικό ότι η Ferrari φέτος δεν έχει καταφέρει να ανταποκριθεί στις προσδοκίες της ίδιας της ομάδας, ούτε των θαυμαστών της. Ωστόσο, ο Mattia Binotto δηλώνει αισιόδοξος για επιστροφή στην κορυφή, όπως ακριβώς είχε συμβεί μετά την έλευση του Michael Schumacher στην ιταλική ομάδα, γράφοντας ιστορία.\n“Έχω υπάρξει προνομιούχος άνθρωπος,” είπε χαρακτηριστικά o Binotto. “Είχα το προνόμιο να δω την αρχή της δεκαετίας του 2000 με τον Jean Todt, τον Ross [Brawn], τον Michael Schumacher και όλους αυτούς τους οδηγούς, όλες τις νίκες που είχαμε. Νομίζω πως ήταν σημαντικό για την καριέρα μου, γιατί έμαθα πολλά εκείνην την περίοδο.“\n“Έμαθα για τη νοοτροπία, τι είδους νοοτροπία χρειάζεσαι για να κερδίσεις. Νομίζω πως έμαθα πώς χρειάζεται να προσπαθήσεις και να στήσεις μια ομάδα, και αυτό προσπαθώ τώρα να μιμηθώ. Αλλά νομίζω ότι, έχοντας δει αυτά, υπήρξαν προνόμιο από τη μία πλευρά, αλλά ήταν και πολύ σημαντικά για την επαγγελματική μου καριέρα.“\n“Αυτό που έχω δει τα τελευταία 25 χρόνια είναι ότι πάντοτε υπάρχουν στιγμές που μπορεί να είναι πολύ δύσκολες,” τόνισε ο Ιταλός. “Και νομίζω ότι, όταν έχεις αυτές τις στιγμές, είναι σημαντικό να παραμένεις υπομονετικός, αλλά αποφασισμένος, προσπαθώντας να τα πας καλά και να βελτιωθείς. Στη Formula 1, ποτέ δεν μπορείς να είσαι ευχαριστημένος με τον εαυτό σου, οπότε είναι μια συνεχής βελτίωση.”\n“Αυτό που είναι σημαντικό εδώ είναι να προσπαθήσεις πραγματικά να χτίσεις βήμα προς βήμα.“\n“Νομίζω ότι αυτό που ψάχνουμε δεν είναι μία μοναδική νίκη, αλλά να προσπαθήσουμε να χτίσουμε γερές βάσεις για έναν νέο κύκλο,” επεσήμανε ο Binotto. “Ξέρουμε ότι θα πάρει χρόνο… Είναι ένα μακρύ ταξίδι και νομίζω ότι βρισκόμαστε ξανά μπροστά σε μία δυσκολία αυτήν τη στιγμή. Αλλά νομίζω ότι αν κοιτάξεις πίσω στην ιστορία της Ferrari, πάντα υπήρχαν στιγμές δυσκολίας και με κάποιον τρόπο πάντα επανερχόμασταν. Νομίζω ότι αυτό είναι που πραγματικά ψάχνουμε.“\n“Έχω τη δέσμευση, την εμπιστοσύνη και την υποστήριξη της ανώτατης διοίκησης, που είναι σπουδαίο,” συνέχισε. “Επιπλέον, νομίζω πως έχουμε την υποστήριξη όλης της ομάδας, και νομίζω πως είναι κι αυτό εξίσου σημαντικό. Και το να έχεις μια ολόκληρη ομάδα που υποστηρίζει τις αξίες, το όραμα και τους στόχους είναι βασικό.“\n“Πόσο καιρό θα μας πάρει να επανέλθουμε;“\n“Προφανώς αυτήν τη στιγμή βρισκόμαστε σε μια δύσκολη κατάσταση, εξαιτίας των κανονισμών,” παραδέχτηκε. “Πολλές συνιστώσες έχουν παγώσει, μπορούμε να κάνουμε περιορισμένες δραστηριότητες στους προσομοιωτές.“\n“Οπότε πιστεύω ότι το 2020 είναι σίγουρα πολύ δύσκολο. Το 2021 ελπίζω να τα πάμε καλύτερα από αυτό που κάνουμε σήμερα. Αλλά πιστεύω ότι το 2022 θα είναι η πιο σημαντική μας ευκαιρία,” είπε ο αγωνιστικός διευθυντής ολοκληρώνοντας.\n← Οι νέες πίστες στο καλεντάρι θα φέρουν ανατρεπτικούς αγώνες.\nVettel – “Είναι εντελώς λάθος” →


Άκης Πλέσσας: Οδοιπορικό ενός πολεμιστή - Οι Πατρινοί αγωνιστές στην Αλβανία | Presspop\nΚαλοκαίρι του 1940. Μήνες τώρα τά νέα στόν Διεθνή ορίζοντα και ιδιαιτέρως στήν Ευρώπη , φούντωναν ανησυχητικά. Οί ειδήσεις κάθε μέρα βάραιναν και το διεθνές κλίμα μάς έκοβε τήν ανάσα. Κάθε μέρα κάτι καινούργιο. Οί δύο συναίτεροι, Χίτλερ και Μουσολίνι, αλωνίζουν. Προχθές ο Ντούτσε στήν Αβυσινία , με πανηγυρισμούς τών ντόπιων Ιταλοφασιστών, μέ πορείες και παρελάσεις τών Πατρινών ομοϊδεατών προκλητικότατα με επικεφαλείς τούς τούς Ιταλοπατρινούς φασίστες αδελφούς Τοτώνη και με προκλητική δράση τού ντόπιου ΦΑΤΣΙΟ ΑΛ ΕΣΤΕΡΟ, μέ τίς σημαίες και το παιδομάνι τής Ιταλικής παροικίας τού Αγίου Διονυσίου πού ήταν αγκάθι μές τά μάτια μας και μέ τήν σοφή γραμμή τής Ελληνικής Κυβερνήσης για ψυχραιμία.\nΤήν άλλη ημέρα Πολωνία. Οι Ναζί σάρωσαν τούς ήρωες Πολωνούς, πού είχαν μπρός τους τούς Ναζί και πίσω τήν απέραντη και τρομερή Ρωσία. Τήν άλλη ημέρα Τσεχοσλοβακία .Μετά τήν Αυστρία και συνέχεια ο μέγας Ντούτσε διατάζει απόβαση στήν Αλβανία για να τούς....βοηθήσει τούς ανθρώπους. Αυτό τό βράδυ τής Μεγάλης Πέμπτης του 1940, φύγαμε οί νέοι από τίς εκκλησίες για να πάμε στό μώλο που η ΚΑΛΥΔΩΝΑ φόρτωνε στρατό για το μέτωπο, για να ενισχυθούν τά σύνορα μας. Καί αίφνης στό Αιγαίο, τό 15 Αύγουστο τού 1940 , ένα ΜΠΑΜ. Η «Ελλη» μας στήν Τήνο. Μουδιάσαμε. «Ποιός μάς τήν έκανε» ? ΄Ολοι σίγουροι για το ποιός. Ποιός όμως τολμούσε να το ξεστομίσει τίς πρώτες ημέρες. Όμως σιγά – σιγά μάς έγινε σέ όλους συνείδηση. Οί ντόπιοι φραγκολεβαντίνοι Τοτώνηδες, Ρικάπιτοι κ.λ.π. καμάρωναν όλο πόμπα και κιάσο, τόσο πού να μήν μένει καμία αμφιβολία ότι οι κερατάδες...μάς τήν έκαναν. Και τότε φούντωσε μέσα μας η αντίδραση, τόσο πού ο φασιστονομάρχης τών Πατρών Τοτώνης, λούφαξε και δέν παραφορούσε τήν φασιστική στολή του με τίς φούντες, ο γιός τού μπακάλη από τον Αι Διονύση, και δέν ξανάβγαζε τά Ιταλοφασιστάκια παρέλαση στήν Πάτρα. Καί οί ημέρες περνούσαν και η ατμόσφαιρά βάραινε, μά κι η αγανάκτησή μας φούντωνε και διερωτώμαστε...πού θα φτάσει.\nΌπου στά καλά καθούμενα , το πρωϊ τής 28ης Οκτωβρίου , ξυπνήσαμε με τα Ιταλικά βομβαρδιστικά αεροπλάνα πάνω απο τό κεφάλι μας και μέ τίς βόμβες να σκορπούν τόν όλεθρο στήν Πάτρα. Στήν Τριών Συμμάχων, στή Γούναρη, στόν Αι Διονύση. Πολλοί νεκροί και πάρα πολλοί τραυματίες. Από τούς πρώτους ο αξέχαστος Πατρινός Νιόνιος Τόφαλος, αδελφός του Ολυμπιονίκη και η αδελφή του Ιωάννα στήν οδό Ρήγα Φερραίου και Καρόλου, κοντά και ο πασίγνωστος και συμπαθέστατος ο Γιάννης ο Θεός. Κάθε μία ώρα και καινούργιο κύμα επιδρομής, απο «ηρωικά» !!! Ιταλικά αεροπλάνα πού βομβάρδιζαν αμάχους. Άρχισαν στίς 8 τό πρωϊ και πάλι στίς 9 και αργότερα στίς 10.30. Θύματα, θύματα, ζημιές τεράστιες , καταστροφή. Τα ραδιόφωνα ούρλιαζαν. Ο Ιταλός Πρέσβυς στήν Αθήνα έδωσε τελεσίγραφο στόν Πρωθυπουργό Μεταξά και αυτός πού ήξερε καλά τό λαό τής Ελλάδας, τού πέταξε κατάμουτρα τό ωραίο, το χρυσό μας «ΟΧΙ».\nΚι οι νέοι μας , τά Πατρινόπουλα, χαιρετίσαμε τούς δικούς μας, τίς μανάδες μας και τρέξαμε στούς στρατώνες. Εκεί το μελίσσι βούϊζε. Άνοιξαν οί αποθήκες και σύντομα – σύντομα, ένας-ένας, βρήσκαμε τίς μονάδες μας, ντυμένοι με καινούργιες στολές και καινούργια όπλα και εφοδιασμένοι μέ καθε τι χρειαζούμενο, φτιάχναμε τίς διμοιρίες και τούς λόχους μας και ετοιμαζόμαστε, χωρίς χρονοτριβή. Καί τήν άλλη ημέρα τό πρωϊ , συντεταγμένοι , κατεβήκαμε στήν παραλία και μέ τήν παληά μας ΚΑΛΥΔΩΝΑ, ξεκινήσαμε, λίγοι – λίγοι, όπως ετοιμαζόμαστε, για να προωθηθούμε στό μέτωπο και να προφθάσουμε να σταματήσουμε τούς φανφαρόνους του ΦΑΤΣΙΟ που χωρίς εμπόδιο και αντίσταση κατέβαιναν να.........καταλάβουν τήν Ελλάδα. Τόσο μυαλό ειχαν!!!!!!!!!!\nΠρώτο – πρώτο πέρασε με τήν ΚΑΛΥΔΩΝΑ και πάτησε στήν απέναντι από τήν Πάτρα μας Στερεά Ελλάδα, το δικό μας , το 3ο Τάγμα τού 12ου Συντάγματος Πεζικού τών Πατρών. Τό σύστημα επιστρατεύσεως άριστο. Κάπου στο Κρυονέρι, μάς περίμεναν λεωφορεία και ξεκινήσαμε αμέσως πρός Βορράν. Σε δύο ώρες φθάσαμε και περάσαμε τήν Αμφιλοχία και προχωρήσαμε πρός τήν Άρτα. Εμείς ο 9ος Λόχος τού 3ου Τάγματος, με τόν υπέροχο και αξέχαστο Λοχαγό μας, τόν αείμνηστο ήρωα Παναγιώτη Παπαντωνίου, προηγηθήκαμε, γιατί είμαστε οί πρώτοι που ετοιμαστήκαμε και ξεκινήσαμε από Πάτρα και πού φύγαμε για το μέτωπο. Περάσαμε τήν Άρτα και μετά τραβήξαμε αριστερά για τήν Πρέβεζα, ολόκληρο τό 3ο Τάγμα πού ηγείτο ό άξιος και αγαπητός σέ όλους μας, Ταγματάρχης Καραλής. Φθάσαμε στό κάστρο τής Νικόπολης, μερικά χιλιόμετρα βορείως τής Πρεβέζης και στρίψαμε δεξιά , στήν οδική αρτηρία πού σήμερα συνδέει Πρέβεζα και Ηγουμενίτσα. Συνεχίσαμε πρός βορράν τήν πορεία μας και πλησιάσαμε τήν περιοχή Σουλίου και φθάσαμε και ανηφορίσαμε με τά λεωφορεία τό ύψωμα Μποντάρι, που χωρίζει τόν κάμπο τής Πρέβεζας από τήν κοιλάδα του Αχέρωντα ποταμού. Τα λεωφορεία στή σειρά μουγκρίζοντας στήν ανηφόρα στό Μποντάρι, αλλά φθάνοντας στήν κορυφή τού υψώματος, μερικοί ντόπιοι αγρότες μάς σταμάτησαν γιά να μάς ειδοποιήσουν ότι οί Ιταλικές προφυλακές είχαν προωθηθεί μέχρι τόν Αχέρωντα ποταμό, δηλαδή μέχρι το κάτω μέρος τού υψώματος, πού μόλις είχαμε φθάσει στήν κορυφή του, απο τήν μεριά τής Πρέβεζας, από όπου προερχόμαστε προωθούμενοι.\nΕίχαν λοιπόν τά φασιστάκια τού Ντούτσε φθάσει τόσο βαθειά μέσα στήν Ελλάδα? Ναι, δέν έχασαν καιρό. Αμέσως, επι τόπου, σύσκεψη τών Αξιωματικών τού Τάγματος, πού είχε διαταγή να σπεύσει νά τούς σταματήσει. Απεφασίσθει αμέσως να εγκαταλειφθούν τά λεωφορεία και το Τάγμα να αναπτυχθεί για μάχη και να κατηφορίσει για να συναντήσει τόν επερχόμενο εχθρό. Ήταν νωρίς τό απόγευμα. Αναπτυχθήκαμε και κατηφορίσαμε. Τα φασιστάκια εν τω μεταξύ είχαν φθάσει στούς πρόποδες τού υψώματος πού κατηφορίζαμε και στο χωριό Καναλάκι καί είχαν καταλάβει τό χωριό και τήν εκεί γέφυρα τού Αχέρωντα ποταμού. Εμείς, μέ κάλυψη τήν πυκνή βλάστηση , πλησιάσαμε μέχρι 200 μέτρα τούς Ιταλούς, οπότε οι Ιταλοί περιορίστηκαν με ψευτο οχύρωση στήν βορεινή πλευρά τής γέφυρας και στο χωριό Καναλάκι, αλλά εν τω μεταξύ νύχτωσε. Αρχίσαμε πυκνά πυρά εναντίον τους, χωρίς να πέρνουμε καμία απάντηση. Και η νύχτα πέρασε ήσυχη. Ξημέρωσε και ετοιμαστήκαμε για επίθεση, μα..............άν τούς είδατε εσείς, άλλο τόσο τούς είδαμε και εμείς. Ήταν φαίνεται μικρό προωθημένο τμήμα ανιχνευτών και μάς χάρισαν τήν γέφυρα, το Καναλάκι και τό δρόμο πρός βορράν.\nΈτσι ξεκινήσαμε τήν πορεία, κυνηγώντας τους σε κανονική ανάπτυξη και συνεχώς με προφύλαξη. Δέν είχαμε άλλη επαφή μαζί τους όσο και εάν το επιδιώξαμε. Ο καλός μας Ταγματάρχης, με το άλογο του γύριζε απο διμοιρία σε διμοιρία όπως προχωρούσαμε, ρωτώντας μας. «βλέπετε τίποτα παιδιά?»... «τίποτα κύριε Ταγματάρχα.» Ξανανύχτωσε. Καί τήν άλλη ημέρα πορεία σε ανάπτυξη. Ξανανύχτωσε πάλι, κι ύστερα συνέχεια προσεκτική πορεία, όταν τό απόγευμα τής επόμενης, αφού περάσαμε τήν μονή Θεολόγου και από το χωρίο Μαργαρίτη και οδεύοντας πρός Μαζαρακιά, περνούσαμε ένα απέραντο λιοστάσι και καθώς είμαστε κατάκοποι ήρθε διαταγή για μιά στάση και ανάσα. Ήταν κοντά τρείς τό απόγευμα, καλή ημέρα και όλος ό Λόχος και τό Τάγμα μας σταματημένο για ξεκούραση στο λιοστάσι. Δέν πέρασαν παρά λίγα λεπτά και ακούσαμε πολλά αεροπλάνα πάνω από τό κεφάλι μας και αμέσως βόμβες, βόμβες, πολλές βόμβες για πολλή ώρα. Φαίνεται κάποιοι έκαναν σινιάλο στούς Ιταλούς και μάς πέτυχαν στόχο. Πάνω απο μιά ώρα βάστηξε ο βομβαρδισμός μας αυτός και πρίν σουρουπώσει ησυχάσαμε και αμέσως διαταγή να συνεχισθεί η πορεία.Ξεκινήσαμε, μα σε λίγο άρχισε να σκοτεινιάζει και σταματήσαμε για διανυκτέρευση. Ο βομβαρδισμός μας στή Μαζαρακιά μάς άφησε ευτυχώς με λίγους νεκρούς, αλλά με αρκετούς τραυματίες. Ξημερώνοντας, συνέχεια πολλή πορεία για τήν λήψη επαφής με τόν εχθρό. Πλησιάζαμε στήν Παραμυθιά. Οί αγρότες τής περιοχής μάς ειδοποίησαν «προσέχτε οι Ιταλοί μέ ιππικό είναι μέσα στήν Παραμυθιά». Οι αξιωματικοί μας, μάς έταξαν για μάχη στήν δυτική πλευρά τής Παραμυθιάς και έταξαν τά πολυβόλα τού τάγματος για βολή στό χωριό και στίς εξόδους πρός βορράν. Τότε, με τίς πρώτες ριπές, είδαμε τούς Ιταλούς να φεύγουν, άλλοι πεζοί, άλλοι με τ΄άλογα τους σε καλπασμό, από τήν βορεινή πλευρά. Μερικοί από τούς ιππείς, θές για να μήν δίνουν πολύ στόχο πάνω στ΄άλογο, θές γιατί εμπιστευόσαντε πιό πολύ τά δικά τους πόδια, ξεπέζευαν και όπου φύγει – φύγει. Σέ λιγότερο από μιά ώρα τό πανηγύρι τελείωσε και έτσι ανασυνταχθήκαμε και ξεκινήσαμε πάλι μέ στόχο μας τήν λήψη επαφής με τόν εχθρό. Μα πού νά τούς βρούμε, πού να τούς φθάσουμε, εκείνοι μέ τά άλογα και εμείς πεζοί.\nΝυχτώσαμε πρίν φθάσουμε στό ποτάμι, τόν Καλαμά, στήν πορεία μας πρός βορράν, πρός τήν Αλβανική μεθώριο. Κάτι αγρότες μάς έδειξαν πού κοντά τό ποτάμι είχε ρηχά περάσματα και δέν δυσκολευτήκαμε να περάσουμε λίγο βρεγμένοι και να συνεχίσουμε τήν πορεία γιά επαφή με τόν εχθρό. Περάσαμε το χωριό Βρυσέλα, δυτικά από τίς Φιλιάτες και συνέχεια πορεία πρός τόν όρμο τής Σαγιάδας με κάνα δυό αψιμαχίες κοντά στήν Konispol, και φτάσαμε στήν πυκνοκρατούμενη από τούς Ιταλούς περιοχή. Τήν κάλυπταν τμήματα τής Μεραρχίας ΣΙΕΝΑ. Από δώ και μπρός οί μάχες ήταν καθημερινές, αλλά και η άμυνα τών Ιταλών επίμονη. Μάς βασάνιζε ή συνεχής βροχή και το βουνό Τσαμαντάς πού μάς δυσκόλευαν πολύ νά τούς απωθήσουμε. Ηταν νωρίς, ίσως ακόμη, αλλά μάς έφθασαν και τά χιόνια και οι εφοδιοπομπές μας αργούσαν. Έφευγαν από εμάς μετά τόν εφοδιασμό μας γιά να γυρίσουν πίσω στίς βάσεις ανεφοδιασμού, γιά νά μάς ξαναφέρουν σε δυό – τρείς μέρες πάλι εφόδια, αλλα εν τω μεταξύ εμείς προχωρούσαμε και οι ημιονηγοί εδυσκολεύοντο νά μάς ξαναβρούν και η πείνα μάς θέριζε. Σχεδόν κάθε μέρα, νωρίς η αργά, κάποια μάχη, σοβαρή η μικρότερη, αλλά συντηρούσαμε τήν επαφή με τόν εχθρό, πού τόν απωθούσαμε πιεστικά , επίμονα, αλλά πάντα θετικά, με ευτυχώς λίγους τραυματίες δικούς μας και πού και πού και κανένα νεκρό, αλλά πάντα με μερικούς φρατέλους αιχμαλώτους.\nΕτσι με τήν επιμονή μας, φτάσαμε στά μέσα Δεκεμβρίου, όπου βρήκαμε μπροστά μας τόν κύριο όγκο τών Ιταλών δεσπόζοντος στό βασικό για τήν περιοχή έρεισμα του, που ήταν φυσικό και δυσπρόσιτο, ένα άριστα οργανωμένο οχυρό, πού μονάχα τό δίκαιο τού αδικημένου Έλληνα, τα παραδείγματα τών αιώνων τής ιστορίας μας και η ασύγκριτη λεβεντιά του, μπορούσαν να υπερπηδήσουν και νά δαμάσουν. Ήταν το οχυρό 613. Τό βουνό ΚΗΠΑΡΟ.\nΑυτό το βουνό, το 613, κατέληγε στήν θάλασσα και προστάτευε τούς Αγίους Σαράντα και τήν Χειμάρα και τό φύλαγαν επανδρωμένα οχυρά με αποσπάσματα των δύο Ιταλικών Μεραρχιών τής 51ης ΣΙΕΝΑ και τής 23ης ΦΕΡΡΑΡΑ. Αυτός ήταν πλέον ο στόχος μας και ο στόχος τού 3ου Τάγματός μας, τού 12ου Συντάγματος Πεχικού τών Πατρών, τού οποίου τα άλλα Τάγματα , δεξιότερα (ανατολικότερα ) από εμάς, μαθαίναμε ότι είχαν περίφημη και επιτυχή δράση στό Πόγραδετς και στό Αργυρόκαστρο.\nΣτό δικό μας . το 3ο Τάγμα, έλαχε ο κλήρος να ευθυγραμμιστούμε μαζι με τά άλλα τάγματα του Συνταγματός μας στα δεξιά μας. Μπροστά μας λοιπόν το βουνό 613, με την πρό αυτού πεδιάδα ΚΗΠΑΡΟ και το πέρασμα ΜΠΟΡΣΙ τού αμαξητού δρόμου πρός τούς Αγίους Σαράντα και τήν Χειμάρα. Οί Πατρινοί για να λάβουν μια εικόνα του τί ήταν το οχυρό αυτό, φθάνει να σταθούν στήν περιοχή τού Νέου νοσοκομείου του Ρίου, και να κοιτάξουν προς βορράν , να ιδούν τήν οροσειρά πού κατεβαίνει πρός την θάλασσα από το Καστρίτσι και Πλατάνι για να καταλάβουν. Από εδώ λοιπόν το 3ο Τάγμα μας. Στο βουνό οχυρωμένοι οι φρατέλοι σε σειρά 10 – 15 οχυρών με πολυβόλα στην κορυφή και πίσω τους οι Αγιοι Σαράντα και η Χειμάρα.\nΜέσα Δεκεμβρίου λοιπόν και εμείς με το πρόβλημα μας, το 613 στήν πορεία μας. Βρισκόμαστε ανεπτυγμένοι στήν κοιλάδα Κήπαρο, πρό του 613 και στίς 15 Δεκεμβρίου, πρώτη ημέρα ξεκινάει η επίθεση μέ προπαρασκευή πυροβολικού (μαζί τους και ο νέος Πατρινός Ανθυπολοχαγός Πυροβολικού Κωστάκης Θωμόπουλος ). Οι λόχοι μας , 7ος και 8ος , μπροστά και ο δικός μας 9ος πίσω σε επίθεση σχηματισμού τριγώνου. Σκληρή μάχη όλη την πρώτη ημέρα, με τά πολυβόλα τών Ιταλών να θερίζουν απο το βουνό και τα Ιταλικά αεροπλάνα, καθέτου εφορμήσεως, τα τρομερα ΠΙΚΙΑΤΕΛΙ, από νωρίς να κάνουν συνεχείς επιθέσεις. Σουρούπωμα , με αποτέλεσμα μερικούς νεκρούς μας, περισσότερους τραυματίες και πολύ βασανισμένους λόχους, χωρίς αποτέλεσμα. Δεύτερη ημέρα , 16 Δεκεμβρίου. Καινούργιο ξεκίνημα, ίδιος σχηματισμός, ήρωες αξιωματικοί και φαντάροι, σκληροί αγώνες με μικρό αποτέλεσμα. Τα τμήματα μας , μαχόμενα, παρά τα πυρά πυροβόλων και αεροπλάνων, κατόρθωσαν να σκαλώσουν μέχρι το 1/3 του βουνού μπροστά μας. Αποτέλεσμα ισχνό , μα κι άλλους τραυματίες και μερικούς νεκρούς μας. Σουρούπωσε, νύχτωσε. Τήν νύχτα οι αξιωματικοί μας, κοντά μας, όπως πάντα, και ο αξέχαστος, δικός μας ήρωας, ο λοχαγός μας Π.Παπαντωνίου, μας εμψυχώνει. «Παιδιά, δέν παίρνει άλλο. Τήν αυγή πρέπει να καθαρίσουμε τούς λογαριασμούς μας. Ο Θεός θα μάς βοηθήσει.» Και συμβουλές και παροτρύνσεις, και κουράγιο και ευχές να γυρίσουμε τήν Πρωτοχρονιά στα σπίτια μας.\nΞημέρωσε η Τρίτη ημέρα τής μάχης, η 17η Δεκεμβρίου. Νωρίς – νωρίς και κουβεντιαστά, χωρίς φωνές και θόρυβο και χωρίς σουρτα- φερτα (είχαμε γίνει ένα με τό χώμα και σουρνώμαστε χάμω για να μην δίνουμε στόχο ) ανηφορίζαμε. Κατα τίς 10 το πρωί είχαμε φτάσει καμμία τρακοσαριά μέτρα μακρυά από το κεντρικό Ιταλικό πολυβολείο απέναντί μας, ήταν νομίζω, το 8ο η το 9ο από τήν θάλασσα αριστερά μας, όταν αίφνις πενήντα μέτρα μπροστά μου, βλέπω να σούρνεται στο χώμα ανηφορίζοντας ένας Ελληνας. Τόν πλησιάζω και του φωνάζω «συνάδελφε – συνάδελφε». Γυρίζει και μού απαντά «έλα κοντά». Πλησιάζω. Ηταν ο λόχαγός μας, Π. Παπαντωνίου. Φωνάζω και τούς διπλανούς μου γυρω – γυρω. Μαζί μέ αυτούς και τόν ήρωα μας από τον Πρέβεδο τόν αξέχαστο λεβέντη τόν Ντίνο Νίκα και άλλους δυό – τρείς και πλησιάζουμε πρός τον λοχαγό. Τα Ιταλικά πολυβολεία θέριζαν πάνω απο τα κεφάλια μας. Κοντοζυγώσαμε το λοχαγό, που μάς λέει. « Παιδιά, φτάσαμε αρκετά κοντά, η πετυχαίνουμε τώρα η θά μας φάνε τα κοράκια η θα πάμε στην Ιταλία αιχμάλωτοι.» και συνεχίζει « Εκεί που βρισκόμαστε είναι μια μεγάλη βραχόπετρα που μάς προστατεύει από τα Ιταλικά πολυβόλα. Εμείς δεν έχουμε πολυβόλο, ο οπλοπολυβολήτής μας τραυματίστηκε κι έμεινε πίσω. Θα περιμένετε ακίνητοι εδώ να πάω να βρώ πολυβόλο. Ακίνητοι εδώ.Ετσί» και φεύγει λέγοντας μας «έφτασα παιδιά». Περιμένοντας τήν επιστροφή τού λοχαγού , φοβόμαστε από τά πυρά τών Ιταλών, αλλά και του Ελληνικού ορειβατικού πυροβολικού, που χτυπούσε τά Ιταλικά πολυβολεία πιο πάνω από την δική μας θέση. Ο λοχαγός δέν άργησε. Εφυγε σουρνώμενος και γύρισε κοντά σε μιά ώρα, με ένα οπλοπολυβόλο ΧΟΤΣΚΙΣ, με επτά – οκτώ γεμιστήρες με σφαίρες και αφού πήρε ανάσα μάς λέει. «Εδώ που βρισκόμαστε μέ ένα άλμα πιάσαμε το στόχο μας. Εσείς μαζεύτε από γύρω σας τίς πιό μεγάλες πέτρες πού μπορείτε και να μού τίς δώσετε επάνω απο το βραχάκι δίπλα μου. Εγώ θα φτιάξω ένα ξερολίθι για προστασία μου και να χτυπήσω τούς Ιταλούς, ώστε να μπορέσετε να πηδήξετε μέσα.»\nΧέρι – χέρι , μαζέψαμε πέτρες, τίς δώσαμε στο λοχαγό μας πάνω στο βραχάκι κι έφτιαξε το προστατευτικό ξερολίθι του. Όλα ήταν έτοιμα. Κατεβαίνει ο λοχαγός από τό οχυρό του και μάς λέει. «Παιδιά, εγώ με το πολυβόλο μου, θα χτυπάω το απέναντι μας οχυρό τών Ιταλών, ώστε αυτοί αν κτυπούν εσάς, η να μην μπορούν να σκοπεύσουν και να αστοχούν , η να λουφάζουν. Ετσι εσείς θα προχωρήσετε, και να τούς πλησιάσετε πολύ, και όταν θα είστε κοντά να τούς ρίξετε τίς χειροβομβίδες και να ορμήσετε επάνω τους. Ετοιμοι τώρα και ο Θεός μαζί σας.»\nΑμέσως ανέβηκε στο βραχάκι του και προστατευόμενος απο τό ξερολίθι, άρχισε να κτυπά με καταιγιστικές ριπές τούς Ιταλούς στο πολυβολείο τους. Οι φρατέλοι λούφαζαν με τά πυρά τού λοχαγού και εμείς κάναμε αλματάκια φτάνοντας μέχρι 15 μέτρα, και από εκεί κατά τό πρόγραμμα, πετάξαμε μέσα στο πρόχειρο οχυρό τους 4-5 χειροβομβίδες, ενώ ο λοχαγός είχε παύσει να πυροβολεί. Λουφάζοντας οι Ιταλοί ο Ντίνος Νίκας με τήν ξιφολόγχη εφ΄όπλου, όρμησε και άλλοι τέσσαρες μαζί του δύο απο αριστερά και δύο από δεξιά , πιάνουμε τους Ιταλούς μέσα στό πολυβολέιο τους, δύο τραυματίες, δύο με ψηλά τα χέρια και τρείς το έσκασαν τρέχοντας πρός τα πίσω. Μαζέψαμε τα όπλα τους, τους στριμώξαμε με έναν ένοπλο στην γωνία και πήγε ένας να φωνάξει τον λοχαγό.\nΠαρά τήν επιτυχία μας και τήν χαρά μας, τι λαχτάρα και τι απελπισία μάς έπιασε αμέσως. Ο λοχαγός μας σκοτώθηκε, γύρισε και μάς είπε. Πάει ο ήρωας μας Παπαντωνίου. Πάνω στο βραχάκι που τόν βοηθήσαμε να ανέβει, για να μάς βοηθήσει με τήν βολή του. Εκεί έμεινε ο καλός μας, ο χρυσός μας λοχαγός Παναγιώτης Παπαντωνίου. Τόν βρήκε απο μακρυά και πλάγια θέση μια ριπή. Χάθηκε ο Έλληνας, ο λοχαγός μας, και όλοι οι Έλληνες κάθε γενεάς θα του χρωστάμε αιώνια. Δέν θα σβήσει από τήν μνήμη μας. Ετσι από τήν στιγμή εκείνη, με τή τεράστια θυσία του λοχαγού μας, πού έδωσε τήν ζωή του γιά εμάς τούς απογόνους και γιά τήν δόξα τής Ελλάδας μας, κρατούσαμε στά χέρια μας το οχειρό τής Χειμάρας, το τρομερό ύψωμα 613 και τα σκλαβωμένα αδέλφια μας στούς Αγίους Σαράντα και στή Χειμάρα, ένοιωσαν πάλι ελεύθεροι. Δεν έχει λιγότερη αξία η λεβεντιά τού Ντίνου Νίκα, πού πρώτος πήδησε κατάστηθα στο προστατευτικό ξερολίθι, που ήταν το οχυρό τών Ιταλών. Αμέσως μετά, ένας απο εμάς, έπιασε το οπλοπολυβόλο πού έφερε ο λοχαγός και ένας άλλος που μπορούσε να χειριστεί το Ιταλικό πολυβόλο, τό έστησε και αυτό, τό ένα δεξιά και το άλλο αριστερά, για να κρατήσουμε το 613 και χτυπώντας τους στα διπλανά πολυβολεία, βλέπαμε τούς Ιταλούς που τα κρατούσαν να τα εγκαταλείπουν τρέχοντας πρός τα πίσω. Διώξαμε κι εμείς τούς δύο αιχμαλώτους πού είχαμε πιάσει στο οχυρό και τούς δώσαμε και πήραν μαζί , τούς δύο τραυματισμένους, γιατί δέν είχαμε λόγο να τούς κρατάμε και μάς ήταν βάρος όλοι τους αυτή τήν στιγμή. Μάς εμπόδιζαν στήν σκέψη μας και στήν δουλειά μας. Σε λίγη ώρα, όπως ο χώρος μπρός από τό οχυρό μας πλέον ήταν για τούς επιτιθέμενους μιά απυρόβλητη ζώνη, έφτασαν κοντά μας κι άλλοι Ελληνες στρατιώτες και ο καλός μας φίλος Γ.Τ. Κοντά τους και ένας Έλληνας σαλπιγκτής, με τό όπλο αναρτήσατε, αλλά και μέ τήν σάλπιγκα στά χέρια του. Τού λέμε του σαλπιγκτή «φίλε βάρα τό προχωρείτε – προχωρείτε» για να καταλάβουν οι δικοί μας ότι είχαμε πιάσει το οχυρό. Αμέσως με τό ΤΑΤΑΤΑ – ΤΑΤΑΤΑ – ΤΑΤΑΤΑΤΑ μερικές φορές, ακούσαμε από κάτω το γνώριμό μας «ΑΕΡΑ» αφού και τά δεξιά και τα αριστερά Ιταλικά πολυβολεία είχαν εγκαταληφθεί, και έτσι σε λίγο γέμισε η οροσειρά του 613 , στήν κορυφή της Ελληνικό τίμιο χακί. Ηταν περίπου πέντε η ώρα τό απόγευμα τής 17ης Δεκεμβρίου 1940.\nΗσυχάσαμε , να ξεκουραστούμε λίγο, να φάμε λίγη γαλέττα με σταφίδα και ωρίσαμε βάρδιες για να φυλάνε μήπως είχαμε καμία αντεπίθεση. Ευτυχώς ησυχία. Με βάρδιες κοιμόμαστε από τήν στιγμή που νύχτωσε μέχρι τά χαράματα, όταν κάποια στιγμή, οι σκοποί μάς ξύπνησαν γιατί βλέπανε να ανηφορίζουν πρός τό μέρος μας μερικές σκιές από τήν βορεινή πλευρά, πρός τήν Αλβανία. Ρίξαμε 2-3 ντουφεκιές για να ξυπνήσουν και τα δικά μας πλέον φυλάκια δεξιά και αριστερά. Οι σκιές κάθησαν κάτω και ακούσαμε μια φωνή που έμοιαζε γυναικεία «αδέλφια μην βαράτε, εμείς είμαστε Ελληνίδες , άοπλες γυναίκες». Με το δάχτυλο στην σκανδάλη περιμέναμε λουφάζοντας. Πλησίασαν 4 γυναίκες. Η μία μάς λέει «Καλώς ήλθατε, σάς φέραμε φαί». Μάς έδωσαν νά φάμε, νομίζω ήταν φέτες ψωμί χοντροκομένες, ίσως ήταν τηγανισμένες, μά σίγουρα είχαν κάτι γλυκό επάνω τους, ίσως μέλι. Σε λίγα λεπτά, άφησαν σε εμάς ότι είχαν και βιάστηκαν να φύγουν, γιά να γυρίσουν πίσω πρίν ξημερώσει, για σιγουριά.\nΑυτή είναι η Ελλάδα μας. Αυτοί είναι οι σκλάβοι, τα αδέλφια μας, τής Βορείου Ηπείρου. Και τώρα 50 χρόνια αργότερα, μετά το 613 τής Χειμάρας, άς ευχηθούμε όλοι, ώστε οι Μεγάλοι τής γής να βρούν τόν τρόπο να ζούν οι άνθρωποι ελεύθεροι. Ας ευχηθούμε και ας προσπαθήσουμε όλοι μαζί, ώστε οι απόγονοι μας και οι νέες γενιές , τα παιδιά μας, να μήν ξαναζήσουν πιά άλλο 613. Αυτό το νούμερο άς μείνει για εμάς τούς παλαιότερους μια ανάμνηση , αλλά και σάν ένα ακόμα παράδειγμα του τί εννοεί ο Έλληνας όταν μιλάει για ελευθερία. Παράδειγμα μέσα στίς χιλάδες τών παραδειγμάτων τών χιλιετηρίδων τής ιστορίας μας.\nΟι Αγιοι Σαράντα και η Χειμάρα ήταν πιά ελέυθερες. Οι φρατέλοι τίς εγκατέλειψαν αμέσως. Μάς τό είπαν οι γυναίκες πού μάς έφεραν τα φαγιά.\nΤήν όλη εικόνα τού θριάμβου τού 12ου Συντάγματός Πεζικού τών Πατρών συμπληρώνει η κάτωθι Ημερήσια Διαταγή τού 12ου Συντάγματος τής 17ης Δεκεμβρίου 1940\nΗΜΕΡΗΣΙΑ ΔΙΑΤΑΓΗ ΣΥΝΤΑΓΜΑΤΟΣ 17/12/1940\nΑγαπημένοι μου Αξιωματικοί ,Υπαξιωματικοί και Στρατιώται.\nΤήν στιγμήν κατά τήν οποίαν βλέπω να τελειώνη η γιγαντομαχία σας καί τόν εχθρόν περίτρομον να φεύγη διά νά σωθή, ή απορρίπτον τό όπλον νά υψώνει ικέτιδας τάς χείρας καί νά παραδίδεται είς εσάς, αισθάνομαι τήν υποχρέωσιν νά εκδώσω τήν τελαυταίαν διαταγήν μου από τό παρατηρητήριον, εκ τού οποίου διηύθυνα τόν αγώνα σας επί τρία συνεχή εικοσιτετράωρα. Πρέπει νά γνωρίζεται ότι ή τοποθεσία τήν οποίαν καταλάβατε, ήτο από τάς τοποθεσίας εκείνας, αί οποίαι χαρακτηρίζονται ώς απόρθητοι. Επίσης πρέπει να γνωρίζετε ότι ή μεμονωμένη επίθεσις υπό του Συντάγματος εναντίον τοιαύτης τοποθεσίας, άνευ συνδεδυασμένης ενεργείας μέ άλλα παραπλεύρως μαχόμενα Στρατεύματα , είναι κάτι τό οποίον δύναμαι να χαρακτηρίσω, ώς μοναδικόν φαινόμενον είς τήν Στρατιωτικήν ιστορίαν τού Πεζικού. Μόνον εσείς οί τίμιοι γενναίοι τού 12ου Συντάγματος ήτο δυνατόν νά εκπορθήσετε μίαν τοιαύτην τοποθεσίαν και μόνο Ιταλικός στρατός ήτο βέβαιον ότι δέν θά ηδύνατο να τήν διατηρήση. Όταν διετάχθη νά εκτελέση τό Σύνταγμα τήν επιχείρησιν ταύτην, έμεινα εμβρόντητος, θεωρήσας ώς αδύνατον τό εγχείρημα. Επρόκειτο όμως περί επιβεβλημένης ανάγκης νά εξασφαλίση ή ανωτέρα Διοίκησις τήν ελευθέραν χρήσιν τής οδού πρός ΦΤΕΡΗΝ. Χωρίς νά προβάλω αντιρρήσεις έλαβον αποφάσεις, αποφάσεις αί οποίαι κυρίως εστηρίζοντο είς το ηθικόν σας, είς τήν θέλησίν σας νά μήν υποδουλωθή ή Έλληνική Πατρίς είς τούς Ιταλούς. Όπως σάς είπον καί άλλοτε υπεράνω όλων τών μηχανημάτων πυρός, υπεράνω πάσης οργανώσεως τού εδάφους, υπεράνω τής καταπληκτικής αριθμητικής υπεροχής πρό τής οποίας και εσείς ευρέθητε, υπάρχει μία άλλη δύναμις ανωτέρα, δύναμις καταπλήσσουσα, δύναμις παρασσύρουσα ώς θύελλα ορμητική πάσαν οιανδήποτε αντίστασιν , και εγώριζον ότι διέθετον έν τώ προσώπω πάντων Υμών, τήν δύναμιν ταύτη , ή οποία είναι τό ηθικόν, είναι ή ΘΕΛΗΣΙΣ ΤΗΣ ΝΙΚΗΣ.\nΚατάπληκτος πρό τού μεγαλέιου τού ηρωισμού σας, σάς παρηκολούθησα μετά πολλών άλλων Αξιωματικών, εξαπολύοντας τήν θύελλαν τών εξορμήσεων σας κατά του εχθρού έν μέσω τών εξαπολυομένων υπό τών στοιχείων τής φύσεως σφοδροτάτων χιονοθυελλών.\nΕίμαι υπερήφανος ακούων πανταχόθεν επαίνους διά τόν υπεράνθρωπον άθλον, όν κατηγάγετε και μέ τό μέτωπον υψηλά, πανευτυχής, διότι σάς διοικώ, σάς καμαρώνω.\nΚαί τώρα συνερχόμενος από τήν μεγάλην συγκίνησιν, ήν ησθάνθην διά τόν θρίαμβον σας, αποκαλυπτόμενος κλίνω ευλαβώς τήν κεφαλήν φέρων τήν σκέψιν πρός τάς απορφανισθείσας οικογενείας των και φόρο τιμής, πρός το μέγεθος τής θυσίας των, χύνω τό πλέον Πατρικό δάκρυ επι τού τάφου των.\nΠικιατέλι τα ιταλικά Στούκας


Styling Update: Γιατί μία ζώνη αρκεί για να αλλάξεις όλο σου το look - Queen.gr\nΔερμάτινη ή υφασμάτινη, μπορεί να αναβαθμίσει εύκολα και απλά όλα σου τα σύνολα.\nΈχουμε μάθει να επενδύουμε σε τσάντες, να συλλέγουμε μανιωδώς παπούτσια, να επιλέγουμε με προσοχή τα κοσμήματα που θα φορέσουμε με κάθε μας σύνολα αλλά υπάρχουν και μερικά λιγότερο δημοφιλή style staples που έχουν συνηθίσει να έχουν ρόλο δευτεραγωνιστή στο ντύσιμό μας.\nΗ αλήθεια είναι ότι η ζώνη είναι ένα από αυτά τα «παρεξηγημένα αξεσουάρ». Πολλές γυναίκες, δηλαδή, δεν αγοράζουν καινούργιες, δεν τις υπολογίζουν στα σύνολά τους και τις χρησιμοποιούν ως λύση ανάγκης για να «στρώσει καλύτερα» ένα ρούχο. Λάθος! Αυτό το τόσο κομψό αξεσουάρ μπορεί να σου χαρίσει πλήθος stylish εμφανίσεων, που θα αναδείξουν εσένα την ίδια, αλλά και τη σιλουέτα σου. Σκέψου πόσο πιο στυλάτο θα δείξει ένα απλό denim παντελόνι με τη μαρινιέρα σου αν προσθέσεις μια καφέ ζώνη. Ορατή η διαφορά! Τις αλήθειες να τις λέμε. Και δεν υπάρχει μόνο ένας τρόπος να τη δέσεις γύρω από τη μέση σου. Οι επιλογές είναι πολλές.\nΌπως θα δεις και στην παρακάτω gallery, μία δερμάτινη ή υφασμάτινη ζώνη μπορεί να φορεθεί και με φόρεμα και με jean, ακόμα και πάνω από ένα ανοιξιάτικο πανωφόρι και να δώσει ένα fresh & chic twist σε κάθε outfit σου! Αν η ζώνη σου είναι πολύ μακριά, μπορείς να την τυλίξεις με έναν όμορφο και αισθητικά κομψό τρόπο γύρω από την αγκράφα της. Αν βαριέσαι απλά να την περάσεις στα θηλάκια του παντελονιού σου και αυτή η λύση σού φαίνεται πολύ κλασική, μπορείς να τη δέσεις πάνω από το top ή το πουκάμισό σου.\nΌπως και αν επιλέξεις να τη βάλεις αυτήν την άνοιξη ένα είναι το σίγουρο: θα κάνεις update στο στυλ σου χωρίς να ξοδέψεις ούτε ένα ευρώ και θα διαφοροποιηθείς από όλες τις υπόλοιπες μέρες που το μείον στην εμφάνισή σου είναι το ότι… δεν φοράς ζώνη!\nΦόρεσε την με ένα μονόχρωμο κοστούμι για να κάνεις πιο casual ένα εξορισμού preppy σύνολο.\nΑν αγαπάς τα κλασικά style combos, όπως είναι το jean με τη μαρινιέρα, τότε μία δερμάτινη ζώνη είναι αυτή που θα διαφοροποιήσει το συγκεκριμένο look από όλα τα προηγούμενα.\nΕπέλεξε μία ζώνη που θα κάνει χρωματική αντίθεση με το ρούχο σου, αν θες φυσικά να τονίσεις τη μέση σου και να κάνεις πιο θηλυκή την εικόνα της σιλουέτας σου.\nΑν θες να συνδυάσεις πρακτικότητα με στυλ, φόρεσε μία belt bag αντί για μία συμβατική ζώνη. Το ίδιο αισθητικό αποτέλεσμα θα έχει και θα βάζεις και τα κλειδιά και το κινητό σου μέσα της.\nΜην χαλάσεις την κομψότητα και τη διαχρονική φινέτσα ενός μονοχρωματικού συνόλου με μία ζώνη που κάνει αντίθεση. Γι΄αυτό διάλεξε μία στα χρώματα του υπόλοιπου look!


«Αχαρνής» με Π. Φιλιππίδη\nΟι «Αχαρνής», με τον Πέτρο Φιλιππίδη στον ρόλο του Δικαιόπολι, έρχονται σήμερα Τετάρτη στο Θέατρο «Φρόντζου» της Εταιρίας Ηπειρωτικών Μελετών, μετά την παρουσίασή τους στο Φεστιβάλ Επιδαύρου.\nΣτο έργο του Αριστοφάνη, σε απόδοση και σκηνοθεσία Κώστα Τσιάνου, πρωταγωνιστούν ακόμη οι Παύλος Χαϊκάλης (Λάμαχος), Κώστας Κόκλας (Μεγαρίτης), Τάκης Παπαματθαίου (Θηβαίος) και Ιωάννης Παπαζήσης (Ευριπίδης). Ακόμη, ο χορός των Αχαρνέων, που αποτελείται από 14 ηθοποιούς και μουσικούς.\nΟ Δικαιόπολις, ένας αγρότης της Αττικής, έξι χρόνια μετά την έναρξη του Πελοποννησιακού πολέμου, απελπισμένος από τις ταλαιπωρίες, αποφασίζει να μιλήσει για την ειρήνη στην Εκκλησία του Δήμου. Στην Πνύκα δε βρίσκει κανέναν από τους συνέδρους, οι οποίοι συνήθως αργούν, και, όταν εμφανιστούν, σπανίως συζητούν για τα φλέγοντα ζητήματα. Ο Δικαιόπολις αδίκως προσπαθεί να τους πείσει για την αναγκαιότητα της ειρήνης. Οι κήρυκες τον κατεβάζουν κάτω, γιατί ήρθαν οι πρέσβεις από την Περσία, που θα ‘φερναν «έξωθεν βοήθεια». Γίνεται μια αλλοπρόσαλλη συζήτηση με τα πιο άσχετα θέματα.\nΟ Δικαιόπολις αποφασίζει να στείλει τον Αμφίθεο στη Σπάρτη, για να συνάψει ειρήνη. Όταν εκείνος γυρίζει με τη συνθήκη, τον κυνηγούν οι καρβουνιάρηδες Αχαρνιώτες, που δε θέλουν ειρήνη με τους Σπαρτιάτες, γιατί τους κατέστρεψαν τα κτήματα.\n«Ο Αριστοφάνης μας χαρίζει μια θαυμάσια κωμωδία, σαν ξέφρενο διονυσιακό πανηγύρι. Η παράστασή μας φιλοδοξεί να βρει το δρόμο της μέσα από τις λαϊκές μας παραδόσεις, που συγγενεύουν ολοφάνερα με το διάχυτο στους “Αχαρνής” διονυσιακό πνεύμα», αναφέρει ο σκηνοθέτης Κώστας Τσιάνος.\nΗ παράσταση ξεκινά στις 9.30 το βράδυ. Τα εισιτήρια κοστίζουν 20 ευρώ (15 ευρώ μειωμένο). Προπώληση στο κιόσκι της κεντρικής πλατείας, στο βιβλιοπωλείο Αναγνώστης, στο κατάστημα Rock Shop και στο viva.gr.


Το Αφηρημένο Blog: Αρνί στη σούβλα και κοκορέτσι, από την εποχή του Ομήρου\nΑρνί στη σούβλα και κοκορέτσι, από την εποχή του Ομήρου\n"Φωτιά" θα πάρουν οι σούβλες και τα κάρβουνα για να "φιλοξενήσουν" τα παραδοσιακά πασχαλινά εδέσματα. Αρνί, κατσικάκι και κοκορέτσι, θα έχουν την τιμητική τους στο πασχαλινό τραπέζι.\nΠολλοί όμως δεν γνωρίζουν, ότι όλες οι παραπάνω γεύσεις αλλά και ο τρόπος παρασκευής τους ήταν γνωστά στους αρχαίους Έλληνες πριν από πέντε χιλιάδες χρόνια.\nΟι επίσημες ονομασίες στην αρχαία ελληνική ήταν "πλεκτή" για το κοκορέτσι και "γαρδούμιο" για τη γαρδούμπα.\nΠαραδοσιακές γεύσεις, συνταγές και τρόποι μαγειρέματος χιλιάδων χρόνων επιβιώνουν ακόμη, περνώντας από γενιά σε γενιά.


ΠΕΝΤΑΛΙΑ: Η χρεοκοπία της Σοσιαλδημοκρατίας\nΈτσι βλέπουμε σήμερα παρά την υποχώρηση της Μέρκελ και των Χριστιανοδημοκρατών στη Γερμανία να μη είναι σε θέση το Σοσιαλδημοκρατικό Κόμμα SPD να παρουσιάσει μια εναλλακτική πολιτική πρόταση. Στη Βρετανία οι νεοθατσερικοί στο Εργατικό Κόμμα πολεμούν με νύχια και με δόντια την αριστερή ηγεσία του κόμματος με τον Τζέρεμι Κόρμπιν προκειμένου να μη υπάρξει εναλλακτική πολιτική πρόταση. Στη Γαλλία το Σοσιαλιστικό Κόμμα και ο Ολάντ βρίσκονται υπό κατάρρευση. Στην Ιταλία ο Ματέο Ρέντσι παραπαίει και το κόμμα των Πέντε Αστέρων του Μπέπε Γκρίλο παρουσιάζεται απειλητικό. Στην Ελλάδα τα ορφανά του Σημίτη, με τον ίδιο να πρωταγωνιστεί στο παρασκήνιο, προσπαθούν να ανασυνταχτούν και να δημιουργήσουν ένα νέο κεντροαριστερό, υποτίθεται, πόλο. Χαμένος κόπος, όχι μόνο γιατί ο ΣΥΡΙΖΑ εδραιώθηκε ως ο εναλλακτικός πολιτικός πόλος στη Δεξιά και τη ΝΔ αλλά και γιατί φαίνεται πια ότι είναι θέμα χρόνου να γίνει αποδεκτός στην Ευρώπη ως ο νέος σοσιαλδημοκρατικός πόλος στην Ελλάδα. Χρεωμένος βεβαίως με την σκληρότερη μνημονιακή πολιτική που τον καθιστά από αντισυστημικό κόμμα μέρος του συστήματος και της καθεστηκυίας τάξης. Στην Κύπρο η κατάσταση είναι ιδιόρρυθμη. Το Σοσιαλιστικό Κόμμα ΕΔΕΚ παρέμεινε αδύναμο σε σχέση με τα αντίστοιχα ευρωπαϊκά.Το ΑΚΕΛ, όταν βρέθηκε στην εξουσία, παρ΄όλο που αποκαλείται κομμουνιστικό, εφάρμοσε πολιτικές παραπλήσιες αυτών των ευρωπαϊκών σοσιαλδημοκρατικών κομμάτων και συνεργάστηκε με μερίδα του χρηματιστηριακού κεφαλαίου με τα γνωστά αποτελέσματα. Η συμμαχία του στο Κυπριακό με το ΔΗΣΥ έχει σαν αποτέλεσμα την ακινητοποίησή του, αν όχι την έμμεση ανοχή του, στις νεοφιλελεύθερες πολιτικές που εφαρμόζει η Κυβέρνηση Αναστασιάδη\nΕίναι φανερό ότι η Σοσιαλδημοκρατία στην Ευρώπη, ενσωματώνοντας τη νεοφιλελεύθερη ιδεολογία και θέτοντας τον εαυτό της στην υπηρεσία του χρηματιστηριακού κεφαλαίου, έχει χρεοκοπήσει. Και παρουσιάζεται ανίκανη να προβάλει μια εναλλακτική πολιτική πρόταση στις νεοφιλελεύθερες πολιτικές των δεξιών κομμάτων. Είναι επίσης φανερό ότι όσο δεν αποβάλλει τη νεοφιλελεύθερη ιδεολογία θα παραμένει ουραγός της Δεξιάς, την οποία θα στηρίζει μπροστά στο ψευτοδίλημμα της ανόδου της Άκρας Δεξιάς. Η επιστροφή στις σοσιαλδημοκρατικές πολιτικές που εφαρμόστηκαν αμέσως μετά τον Δεύτερο Παγκόσμιο Πόλεμο και που απάλυναν τις ανισότητες με μια κοινωνική πολιτική ανάπτυξης και μερικής αναδιανομής του εθνικού εισοδήματος, θα ήταν μια λύση για την Σοσιαλδημοκρατία. Θα ανέκοπτε τις σημερινές άγριες νεοφιλελεύθερες πολιτικές της λιτότητας και των ανισοτήτων που επικρίνουν ακόμη -εκεί φτάσαμε- και Αμερικανοί νεοκεϋνσιανοί οικονομολόγοι όπως ο Πολ Κρούγκμαν και ο Τζόζεφ Στίγκλιτς και που έχουν οδηγήσει την Ευρώπη στα σημερινά αδιέξοδα και στη γερμανοποίησή της. Οι συνθήκες όμως σήμερα είναι διαφορετικές. Οι σοσιαλδημοκρατικές πολιτικές που εφαρμόστηκαν τότε στην Ευρώπη έγιναν κάτω από το φόβο της Σοβιετικής Ένωσης και του υπαρκτού σοσιαλισμού εκείνης της εποχής. Σήμερα το αντίπαλο αυτό δέος δεν υπάρχει. Επιπλέον η σημερινή παγκοσμιοποίηση είναι σε πολύ πιο προχωρημένο στάδιο απ΄ότι βρισκόταν με το τέλος του Δευτέρου Παγκοσμίου Πολέμου.\nΟύτως ή άλλως όμως χρειάζεται μια εναλλακτική πολιτική πρόταση για την έξοδο της Ευρώπης από την κρίση και την παρακμή. Και καθώς η πρόταση αυτή δεν μπορεί να προκύψει από την ανερχόμενη αντισυστημική Άκρα Δεξιά, το ζητούμενο παραμένει ο συνασπισμός των προοδευτικών δυνάμεων, εντός και εκτός των σοσιαλδημοκρατικών κομμάτων, με δυνάμεις της οικολογίας και της υπόλοιπης Αριστεράς, προκειμένου να ανακοππεί η φτωχοποίηση των μαζών όπως και η άνοδος του ρατσισμού και της ξενοφοβίας.\nΠΗΓΗ : Ο ΦΙΛΕΛΕΥΘΕΡΟΣ, 16 Οκτωβρίου 2016\nPublié par ΠΕΝΤΑΛΙΑ à 09:52


Δήλωση Ιδιωτικότητας - PopShop - Πάτρα | Αθήνα | Λεμεσός Wishlist\nΤο popshop.com.gr δεσμεύεται ως προς το απόρρητο των στοιχείων και των συναλλαγών σας. Ζητούμε από εσάς και χρησιμοποιούμε μόνο τις πληροφορίες που είναι απαραίτητες έτσι ώστε να επεξεργαστούμε τις παραγγελίες / αποστολές αποτελεσματικά και για να παρέχουμε μια προσωποποιημένη εξυπηρέτηση.\nΗ εταιρεία συλλέγει και επεξεργάζεται τα στοιχεία αυτά για ιδίο όφελος και ακολουθώντας απαρέγκλιτα τις αρχές της προστασίας των προσωπικών δεδομένων που προβλέπονται από τους σχετικούς νόμους και διεθνείς συμβάσεις, δεν πρόκειται να προβεί σε οποιαδήποτε αθέμιτη και χωρίς την προηγούμενη έγγραφη έγκρισή σας χρήση αυτών, για διαφημιστικούς ή άλλους λόγους. Το popshop.com.gr ρητά δηλώνει ότι με κανέναν τρόπο δεν αποκαλύπτει, δημοσιοποιεί, πωλεί, ανταλλάσσει μέρος ή το σύνολο των προσωπικών στοιχείων και των πληροφοριών που μας εμπιστεύεστε (άρθρο 11 ν. 2472/1997).\nΤο popshop.com.gr δεσμεύεται από τον νόμο και είναι υποχρεωμένο να τηρεί με ασφάλεια καθώς και να φροντίζει για την προστασία των προσωπικών δεδομένων κάθε πελάτη και εγγεγραμμένου μέλους που χρησιμοποιεί το ηλεκτρονικό κατάστημα της εταιρείας. Σε καμία περίπτωση δεν πρόκειται να χρησιμοποιηθούν ή επεξεργαστούν τα προσωπικά σας δεδομένα από τρίτο πρόσωπο, φυσικό ή νομικό, για ανεπιθύμητη επικοινωνία ή για να σας αποσταλεί διαφημιστικό υλικό το οποίο δεν έχετε ζητήσει. Επίσης, σε καμία περίπτωση δεν πρόκειται τα προσωπικά σας δεδομένα να δοθούν σε άλλες εταιρείες χωρίς την άδειά σας. Ακόμα και το να μοιραστούμε κάποια στοιχεία σας με κάποιο τρίτο μπορεί να ωφελήσει σημαντικά τις αγορές σας, θα γίνει μόνο μετά από δική σας έγκριση.\nΌλες οι πληροφορίες κάθε παραγγελίας και τα προσωπικά στοιχεία κάθε μέλους του popshop.com.gr είναι εμπιστευτικά και κωδικοποιημένα, ώστε να μην μπορούν να χρησιμοποιηθούν από κανέναν άλλον, έκτος από το popshop.com.gr.\nΒεβαιώνεται ότι μόνο εξουσιοδοτημένοι υπάλληλοι έχουν πρόσβαση στις πληροφορίες των συναλλαγών και μόνο όποτε αυτό είναι αναγκαίο, π.χ. για τη διεκπεραίωση των παραγγελιών. Κατά τα λοιπά το popshop.com.gr, δεσμεύεται να μην αποκαλύψει τα στοιχεία των πελατών και των συναλλαγών τους, εκτός αν έχει έγγραφη εξουσιοδότηση από τους ίδιους, ή αυτό επιβάλλεται από δικαστική απόφαση ή απόφαση άλλης δημόσιας αρχής. Τα προσωπικά δεδομένα που δηλώνονται στο ηλεκτρονικό κατάστημα με το εμπορικό σήμα popshop.com.gr χρησιμοποιούνται αποκλειστικά από αυτό ή συνεργαζόμενες με αυτό επιχειρήσεις, με σκοπό την υποστήριξη, προώθηση και εκτέλεση της συναλλακτικής σχέσης και την καλύτερη εξυπηρέτηση αυτών αναφορικά με λειτουργίες ηλεκτρονικών συνδιαλλαγών.\nΩς εγγεγραμμένο μέλος του popshop.com.gr έχετε ανά πάσα στιγμή τη δυνατότητα πρόσβασης σε κάθε στοιχείο που μας έχετε εμπιστευθεί (δικαίωμα πρόσβασης, άρθρο 12 ν. 2472/1997). Εφόσον υπάρχει λόγος μπορείτε να προβείτε σε αλλαγή των προσωπικών στοιχείων που μας έχετε γνωστοποιήσει ή και να περιορίσετε ή ακυρώσετε τη χρήση κάποιων από τα στοιχεία αυτά, κάνοντας login με την βοήθεια του ονόματος χρήστη και κωδικού εισόδου, μεταβαίνοντας στα στοιχεία του λογαριασμού σας. Γενικά μπορείτε να προβάλλετε οποιεσδήποτε αντιρρήσεις για την επεξεργασία των προσωπικών σας δεδομένων (δικαίωμα αντίρρησης, άρθρο 13 ν. 2472/1997).\nΑπαραίτητη προϋπόθεση για την πραγματοποίηση μιας αγοράς σας από το popshop.com.gr, είναι η γνωστοποίηση από πλευράς σας, κάποιων πληροφοριών/προσωπικών σας στοιχείων για την διαδικασία της ηλεκτρονικής συνδιαλλαγής. Όταν κάνετε μια παραγγελία και προκειμένου αυτή να εκτελεστεί και να σας παραδοθεί επιτυχώς, θα σας ζητήσουμε το πλήρες ονοματεπώνυμό σας, τη διεύθυνση κατοικίας σας και την διεύθυνση στην οποία θα αποσταλούν τα προϊόντα που επιθυμείτε (εάν διαφέρει από την πρώτη), τον αριθμό του σταθερού σας τηλεφώνου (ή όποιο άλλο τηλέφωνο θέλετε, το οποίο θα χρησιμοποιηθεί για την καλύτερη εξυπηρέτηση σας), την ηλεκτρονική σας διεύθυνση (e-mail address) κ.λπ. Αν επιλέξετε πληρωμή μέσω πιστωτικής κάρτας θα πρέπει να συμπληρώσετε τα στοιχεία της στα ανάλογα πεδία, ενώ στην περίπτωση έκδοσης τιμολογίου θα σας ζητηθεί το όνομα της επιχείρησης, ο ΑΦΜ, η δραστηριότητά της και η διεύθυνση της έδρας της.\nΣτη popshop θεωρούμε σημαντικό να ξέρεις ποιά είναι τα cookies που χρησιμοποιούμε στην ιστοσελίδα μας αλλά και για ποιούς λόγους τα χρησιμοποιούμε. Στόχος μας είναι η σωστή ενημέρωσή σου αλλά και η καλύτερη εμπειρία πλοήγησης σου στον ιστότοπό μας.\nΧρησιμοποιούμε cookies για την βελτίωση της λειτουργίας του popshop.com.gr, τη σωστή περιήγηση σου, την εύκολη σύνδεσή σου και την ομαλή μετακίνησή σου στις επιμέρους σελίδες του. Παράλληλα τα cookies μας επιτρέπουν να σου παρουσιάσουμε διαφημιστικό & επιμορφωτικό περιεχόμενο σχετικό με τα ενδιαφέροντα και τις ανάγκες σου.\nΕπίσης, τα cookies μας βοηθούν να αναλύσουμε πώς οι επισκέπτες χρησιμοποιούν τον ιστότοπό μας, πώς περιηγούνται και που δυσκολεύονται. Με αυτό τον τρόπο μπορούμε συνεχώς να βελτιστοποιούμε τη λειτουργία του e-shop και να αντιμετωπίζουμε τυχόν προβλήματα που μπορεί να προκύπτουν. Όλες οι πληροφορίες που συλλέγονται από αυτά τα cookies χρησιμοποιούνται μόνο για να βελτιώσουμε τη δική σου αγοραστική εμπειρία, τη δομή και το περιεχόμενο του popshop.com.gr.\nΤα cookies επιδόσεων συλλέγουν πληροφορίες σχετικά με το πώς οι επισκέπτες χρησιμοποιούν την ιστοσελίδα. Μας επιτρέπουν να δούμε ποιές σελίδες επισκέπτονται πιο συχνά ή μας δείχνουν εάν αντιμετωπίζουν κάποιο πρόβλημα κατά την πλοήγηση. Αυτά τα cookies δεν συλλέγουν πληροφορίες που προσδιορίζουν τον επισκέπτη. Όλες οι πληροφορίες που συλλέγουν αυτά τα cookies είναι συγκεντρωτικές και χρησιμοποιούνται μόνο για να τη βελτίωση του τρόπου λειτουργίας του popshop.com.gr.\nΑυτά τα cookies «απομνημονεύουν» τις προτιμήσεις σου κατά την περιήγηση σου στο site μας, ώστε να μπορούμε να σου προτείνουμε τα κατάλληλα προϊόντα με βάση τις ανάγκες σου. Με αυτά τα cookies απολαμβάνεις μια εξατομικευμένη εκδοχή του popshop.com.gr με αποτέλεσμα να βρίσκεις πολύ πιο εύκολα αυτό που αναζητάς.\nΤρίτοι προμηθευτές, συμπεριλαμβανομένης της Google, δύναται να κάνουν χρήση cookies για την ενημέρωσή, βελτιστοποίηση και προβολή διαφημίσεων που βασίζονται σε προηγούμενη επίσκεψη του χρήστη στο δικτυακό τόπο popshop.com.gr.\nTo popshop.com.gr δύναται επίσης να αξιοποιήσει τα cookies από προηγούμενη επίσκεψη στην ιστοσελίδα της για επαναληπτικό μάρκετινγκ.\nTo popshop.com.gr δύναται να χρησιμοποιεί τις λειτουργίες του Google Analytics για τις διαφημίσεις προβολής (π.χ., επαναληπτικό μάρκετινγκ, αναφορές εμφάνισης Δικτύου εμφάνισης Google και αναφορές δημογραφικών στοιχείων και ενδιαφερόντων).\nTo popshop.com.gr συμμορφώνεται με την Πολιτική διαφημίσεων βάσει ενδιαφέροντος του Google AdWords και τους περιορισμούς για ευαίσθητες κατηγορίες και:\nTo popshop.com.gr και τρίτοι προμηθευτές, συμπεριλαμβανομένης της Google, χρησιμοποιούν μαζί cookie αρχικού κατασκευαστή, για την ενημέρωση, τη βελτιστοποίηση και την προβολή διαφημίσεων, σύμφωνα με τις προηγούμενες επισκέψεις κάποιων χρηστών στον ιστότοπό της.\nTo popshop.com.gr δύναται να χρησιμοποιεί τα δεδομένα από τη διαφήμιση βάσει ενδιαφέροντος της Google ή τα δεδομένα κοινού τρίτου μέρους (όπως η ηλικία, το φύλο και τα ενδιαφέροντα) με το Google Analytics.\nΗ εταιρεία μας, για να μπορεί να παρέχει την καλύτερη δυνατή ποιότητα υπηρεσιών στον καταναλωτή χρησιμοποιεί την υπηρεσία Skroutz Analytics. Μέσω της υπηρεσίας αυτής κοινοποιούνται ανώνυμα στατιστικά χρήσης στο Skroutz.com.gr, ενώ τα δεδομένα που λαμβάνονται μέσω αυτής της υπηρεσίας καλύπτονται από την πολιτική απορρήτου του Skroutz.com.gr, την οποία μπορείτε να βρείτε στο https://www.skroutz.com.gr/privacy.\nΗ popshop - Α. Αναγνώστου & ΣΙΑ Ο.Ε. συλλέγει και επεξεργάζεται τα ανωτέρω στοιχεία αποκλειστικά και μόνο για τους σκοπούς που περιγράφονται ανωτέρω για τους οποίους έχετε συναινέσει. Η επεξεργασία η οποία γίνεται είναι η απολύτως αναγκαία και γίνεται αποκλειστικά από τους αρμόδιους κατά περίπτωση υπαλλήλους της εταιρείας. Η εταιρεία μπορεί να χρησιμοποιεί για τους σκοπούς της επεξεργασίες και άλλα πρόσωπα τα οποία όμως δεσμεύονται να προβαίνουν μόνο στην επεξεργασία η οποία εκάστοτε τους ζητείται σύμφωνα με το παρόν και τον νόμο. Τα δεδομένα σας μπορεί να στέλνονται σε άλλες χώρες εντός ή εκτός της ΕΕ για τους σκοπούς επεξεργασίας για τους οποίους έχετε συναινέσει. Οι εκτελούντες επεξεργασία εντός της ΕΕ δεσμεύονται από τον Κανονισμό 2016/679/ΕΚ (Κανονισμός) και την σύμβασή τους μαζί μας από τα οποία εξασφαλίζεται η ασφάλεια των δεδομένων και η επεξεργασία τους σύμφωνα με την συναίνεση που δίνετε. Εκτός ΕΕ η εταιρεία μας ακολουθεί τις διατάξεις του Κανονισμού που αφορούν αποστολή δεδομένων εκτός ΕΕ ώστε και να εξασφαλίζεται ότι η επεξεργασία γίνεται σύμφωνα με τον νόμο και την συναίνεση σας. Η εταιρεία έχει λάβει κάθε αναγκαίο μέτρο ώστε τα δεδομένα σας να είναι ασφαλή και η πρόσβαση σε αυτά περιορισμένη σύμφωνα με τον νόμο. Τα δεδομένα σας θα τηρούμε για χρονικό διάστημα 10 ετών εκτός και αν ο νόμος διαφορετικά προβλέπει ή εκτός και αν το προιόν που έχετε αγοράσει από την εταιρεία μας καλύπτεται από εγγύηση μεγαλύτερη των 10 ετών.


Τρόμος στη Βαρκελώνη - Τουλάχιστον δεκατρείς νεκροί - Ηλεία Οικονομία\nΤρόμος στη Βαρκελώνη – Τουλάχιστον δεκατρείς νεκροί\nΟ οδηγός του βαν διέφυγε τρέχοντας κι αμέσως μετά, ακούστηκαν πυροβολισμοί. Λίγο αργότερα έγινε γνωστό ότι δύο ένοπλοι κρατούν ομήρους σε τουρκικό εστιατόριο κοντά στο σημείο που έγινε η επίθεση. Πρόκειται για το εστιατόριο «Luna d’ Istabul» (σ.σ.το φεγγάρι της Κωνσταντινούπολης).\nΤο τουρκικό εστιατόριο στο οποίο βρήκαν καταφύγιο οι δράστες – πληροφορίες ότι κρατούν ομήρους\nΜαρτυρία Ελληνίδας από τη Βαρκελώνη: «Γίνεται χαμός σε όλη την πόλη – από χθες βλέπουμε παντού αστυνομικούς»\n«Γίνεται χαμός, υπάρχει αστυνομία παντού, ακούμε διαρκώς σειρήνες και ασθενοφόρα, ενώ πετάνε και ελικόπτερα. Οι Αρχές μας έχουν πει να μην πλησιάσουμε το σημείο, το οποίο έχει αποκλειστεί», τονίζει στο zougla.gr, επισημαίνοντας μια πολύ ενδιαφέρουσα εκτίμηση: «Από χθες, έξω από το ξενοδοχείο μας, υπάρχει πολύ ισχυρή αστυνομική παρουσία, κάτι που δεν συνέβαινε νωρίτερα. Είναι σαν να υποψιάζονταν ότι θα συμβεί κάτι τέτοιο», σημειώνει…\nΠάντως, σύμφωνα με πληροφορίες που επικαλείται ο βρετανικός τύπος, η CIA είχε προειδοποιήσει τις ισπανικές Αρχές προ δύο μηνών, για ενδεχόμενο χτύπημα τζιχαντιστών στην πρωτεύουσα της Καταλωνίας…


Πρωινό: 4 λόγοι για να γίνει μια καθημερινή συνήθεια στα παιδιά σας! – dietup.gr\nΠρωινό: 4 λόγοι για να γίνει μια καθημερινή συνήθεια στα παιδιά σας!\nΜια καλοκαιρινή συνήθεια\nΤο σχολικό πρόγραμμα αποτελεί ιδανική ευκαιρία για να ενσωματωθεί στην καθημερινότητα μια καλή διατροφική συνήθεια όπως το πρωινό. Για να γίνει ωστόσο αυτή η καλή συνήθεια, τρόπος ζωής απαιτείται επιμονή, υπομονή και συνέπεια. Η ενσωμάτωση του πρωινού λοιπόν και στο καλοκαιρινή καθημερινότητα είναι μια πρόκληση που καλείστε «οικογενειακώς» να αντεπεξέλθετε.\nΔημιουργικό πρωινό: ώρες «δημιουργικής απασχόλησης»\nΤο πρωινό αποτελεί μιας πρώτης τάξης δημιουργική απασχόληση μέσα στο σπίτι με πολύ μικρό οικονομικό κόστος. Οι δεξιότητες που απαιτούνται για την προετοιμασία του είναι επαρκείς ώστε οι μικροί μας φίλοι να έχουν τον πλήρη έλεγχο της προετοιμασίας του καθώς δεν απαιτείται η χρήση πολύπλοκων εργαλείων και σκευών, αποτελείται ως επί το πλείστον από τρόφιμα που δεν απαιτούν «μαγείρεμα», ενώ ακόμη και το καθάρισμα του τραπεζιού και το πλύσιμο των πιάτων είναι μια από τις πιο εύκολες και διασκεδαστικές διαδικασίες! Ορίστε λοιπόν τα παιδιά σας ως τους αποκλειστικούς σεφ του πρωινού, φτιάξτε μαζί μια λίστα από υλικά που θα θέλατε να χρησιμοποιήσετε για τα πρωινά της εβδομάδας και αφήστε τη φαντασία ελεύθερη.\nΜια θρεπτική φροντίδα\nΆλλωστε οι μικροί μας φίλοι δε σταματούν να αναπτύσσονται και να ξεφαντώνουν ακόμη περισσότερο το καλοκαίρι. Πώς λοιπόν θα μπορέσει ο οργανισμός τους να ανταποκριθεί χωρίς τα απαραίτητα καύσιμα και εφόδια στο απαιτητικό ξεκίνημα της ημέρας; Μην ξεχνάτε πως το πρωινό αποτελεί την ιδανική ευκαιρία για ένα παιδί, ώστε να καλύψει τουλάχιστον τη μία από τις 3-4 μερίδες γαλακτοκομικών που απαιτούνται για να προσλάβει τις επαρκείς ποσότητες ασβεστίου που είναι αναγκαίες για την υγιή ανάπτυξη των οστών του! Φροντίστε λοιπόν το πρώτο γεύμα της ημέρας να περιέχει τρόφιμα πλούσια σε ασβέστιο όπως το γάλα, το γιαούρτι ή ακόμη και το τυρί μειωμένων λιπαρών, ενώ για έξτρα όφελος μπορείτε να ενσωματώσετε σε αυτό τρόφιμα που είναι πλούσια σε ασβέστιο ή/και βιταμίνη D, τη βιταμίνη που συμβάλει στην εναπόθεσή του στα οστά. Αμύγδαλα, αποξηραμένα σύκα, παιδικά δημητριακά πρωινού ολικής άλεσης εμπλουτισμένα σε ασβέστιο και βιταμίνη D, μαλακές μαργαρίνες εμπλουτισμένες με βιταμίνη D αποτελούν ιδανικές λύσεις. Αντίστοιχα, φροντίστε να υπάρχουν στο γεύμα αυτό αμυλούχα και δημητριακά ολικής άλεσης που προσφέρουν την πολύτιμη ενέργεια που χρειάζεται για να ξεκινήσουν την ημέρα τους αλλά και φυτικές ίνες απαραίτητες για την υγεία του γαστρεντερικού. Τέλος, τα καλοκαιρινά φρούτα κατέχουν ιδιαίτερη θέση στις προτιμήσεις των παιδιών kai μπορούν να δώσουν χρώμα, φαντασία και πολύτιμες βιταμίνες στο πρωινό πιάτο τους!\nΔύο γεύματα σε ένα\nΚι αν σας απασχολεί το ότι το καλοκαίρι, ο ύπνος διαρκεί περισσότερο με αποτέλεσμα το πρωινό να συμπίπτει με το πρώτο σνακ της ημέρας, θυμηθείτε να δώσετε προτεραιότητα στο πρωινό, ακόμη κι αν χρειαστεί να παραλείψετε το ενδιάμεσο σνακ του δεκατιανού.\nΤέλος, το καλοκαίρι αποτελεί μια ιδιαίτερη εποχή που τόσο οι ενήλικες όσο και τα παιδιά εύκολα χάνουν τον έλεγχο του βάρους τους. Το πρωινό έχει συσχετιστεί με καλύτερο έλεγχο του βάρους τόσο στα παιδιά όσο και στους εφήβους και αποτελεί τον ιδανικό τρόπο για να εξασφαλίσουν πολύτιμα θρεπτικά συστατικά στο ξεκίνημα της ημέρας τους.\npreviousΤα νόστιμα dips βοηθούν τα παιδιά να τρώνε περισσότερα λαχανικά\nnextΤα μικρά και συχνά γεύματα ενάντια στην παιδική παχυσαρκία


Νάντια Μπουλέ: Αποκαλύπτει όλα όσα θα δούμε από τη "Τζένη" στη σειρά "Αγγελική" | fthis.gr\nΝάντια Μπουλέ: Αποκαλύπτει όλα όσα θα δούμε από τη "Τζένη" στη σειρά "Αγγελική"\nΔευτέρα 19 Οκτωβρίου 2020, 10:15\n- Τελευταία ενημέρωση: 19/10/2020, 10:14\nΕίναι η πρώτη φορά που η Νάντια Μπουλέ παίζει σε δραματικό ρόλο στην τηλεόραση, ωστόσο, η ερμηνεία της έχει απασχολήσει, έχει κερδίσει τις εντυπώσεις και τα θετικά σχόλια των τηλεθεατών. Η ηθοποιός, σε μια συνέντευξη εφ΄όλης της ύλης, εξομολογήθηκε στη Ναταλία Γερμανού και το «Καλύτερα δε γίνεται», όλα όσα θέλετε να ξέρετε για την Τζένη Χανδρινού, την ηρωϊδα που υποδύεται στη δραματική σειρά του «Alpha», «Αγγελική».\n«Όταν έμαθα ποιοι συμμετέχουν στη σειρά είπα το “ναι”» υπογραμμίζει η Νάντια Μπουλέ. «Όλοι είναι ένας κι ένας κι ένας και μπροστά και πίσω από τις κάμερες. Είναι πολύ ωραίο να είσαι μέλος μιας τέτοιας ομάδας. Όσοι ανήκουν στην ομάδα της Αγγελικής, το λέω με το χέρι στην καρδιά, είναι άριστοι».\nΗ Τζένη, κάνει λάθη στην προσωπική της ζωή κι ενώ θέλει να ξεφύγει δεν τα καταφέρνει. Αυτό συμβαίνει γιατί, όπως εξηγεί η ίδια, «η Τζένη έχει μια δυνατή σεξουαλική σχέση με τον Παύλο (Ιωάννη Παπαζήση). Στον Στέφανο (Γιώργο Χρυσοστόμου) βρίσκει μια άλλου τύπου σιγουριά και μια αίσθηση ότι μπορεί να περάσει καλά το υπόλοιπο της ζωής της». Ωστόσο, αυτό δεν την καλύπτει υπάρχει… «το διαβολάκι…» μέσα της που ανατρέπει την όλη συνθήκη. «Περίμενα, στο twitter, τα αρνητικά σχόλια για τον τρόπο που λειτουργεί η Τζένη» παραδέχεται. Ωστόσο… «οι γυναίκες καταλαβαίνουν ένα κομμάτι της Τζένης… Έχουμε βιώσει στη ζωή μας τι σημαίνει λάθος σχέση που έχει έντονα ερωτικά στοιχεία» σημειώνει.\nΔείτε στο επάνω βίντεο όσα είπε η Νάντια Μπουλέ για την "Αγγελική":\nΑΓΓΕΛΙΚΗ ΝΑΝΤΙΑ ΜΠΟΥΛΕ\nΝΑΝΤΙΑ ΜΠΟΥΛΕ ΤΖΕΝΗ\nΝΑΤΑΛΙΑ ΓΕΡΜΑΝΟΥ ΚΑΛΕΣΜΕΝΗ


91χρονος σκότωσε την 81χρονη γυναίκα του και αυτοκτόνησε στη Βάρκιζα - Τι γράφει το σημείωμα στα παιδιά τους | Έγκλημα - Ειδήσεις NewsIt.gr\n91χρονος σκότωσε την 81χρονη γυναίκα του και αυτοκτόνησε στη Βάρκιζα - Τι γράφει το σημείωμα στα παιδιά τους\nΤελευταία ενημέρωση: 11.12.2012 | 22:26\nΜία ανείπωτη τραγωδία εκτυλίχθηκε στη Βάρκιζα ανάμεσα σε ένα ηλικιωμένο ζευγάρι που όπως όλα δείχνουν αποφάσισαν να ειναι μαζί και στο θάνατο. Ζευγάρι ηλικιωμένων βρέθηκε αργά το βράδυ της Τρίτης νεκρό στο σπίτι τους, στη Βάρκιζα. Σύμφωνα με τα πρώτα στοιχεία, που έχουν γίνει γνωστά, ο 91 ετών σύζυγος πυροβόλησε και τραυμάτισε θανάσιμα με το παλιό πιστόλι του την 81 ετών γυναίκα του και μετά έστρεψε το όπλο στον εαυτό του και αυτοπυροβολήθηκε. Οι πληροφορίες του NewsIt αναφέρουν πως το όπλο ήταν από το Β΄ Παγκόσμιο Πόλεμο. Αστυνομικοί της ασφάλειας ήδη είναι στο σημείο και προσπαθούν να καταλήξουν στα αίτια που τον οδήγησαν σε αυτήν την πράξη, εστιάζοντας στο ιατρικό ιστορικό και των δύο, καθώς δεν υπάρχουν άλλα στοιχεία που να τους οδηγούν σε εγκληματική πράξη.\nΩστόσο, βρέθηκε ένα σημείωμα που πιθανότατα είχε γράψει ο 91χρονος και το οποίο αναφέρεται στα παιδιά τους. Σε αυτό ο ηλκιωμένος γράφει πως "δεν θέλουμε να σας κουράζουμε, να μην γινόμαστε βάρος σε εσάς", ενώ ενημερώνει τα παιδιά του πως όλα τα οικονομικά και περιουσιακά ζητήματα είναι τακτοποιημένα. Αυτό ακριβώς σύμφωνα με την αστυνομία δείχνει πως ο ηλικιωμένος είτε με τη συγκατάθεση της συζύγου του είτε χωρίς σχεδίαζε καιρό αυτή την τραγική εξέλιξη. ΔΙΑΒΑΣΤΕ ΕΠΙΣΗΣ:\nΈστειλε στο νοσοκομείο ηλικιωμένο ζευγάρι για μία κεραία


ΑΘΛΗΤΙΚΟ_ΔΙΚΑΙΟ_-_ΤΟΜΟΣ_ΙΙ | Νομική Βιβλιοθήκη\nΚωδικός Προϊόντος : 11498\nΣτην παρούσα έκδοση, που αποτελεί τον δεύτερο τόμο του έργου «Αθλητικό Δίκαιο», αναδεικνύονται όλες οι πτυχές του προβλήματος της αθλητικής δικαιοδοσίας. Προηγείται μια εισαγωγή στη μεθοδολογία της αθλητικής δικαιοδοσίας και στη συνέχεια, αναλύονται ζητήματα δικαστικής αρμοδιότητας στον αθλητισμό: μετά από μια ιστορική αναδρομή, παρουσιάζεται η έννοια της αθλητικής διαφοράς (φύση και είδη) και της αθλητικής δικαιοδοσίας (αρχή της δίκαιης δίκης, προσωρινή δικαστική προστασία, διαιτησία, αθλοδικεία). Ακολουθούν θέματα εθνικής αθλητικής δικαιοδοτικής τάξης (α΄ βαθμός δικαιοδοσίας, Ανώτατο Συμβούλιο Επίλυσης Αθλητικών Διαφορών, δικαιοδοσία στο ποδόσφαιρο, Αθλητικός Εισαγγελέας, Επιτροπή Επαγγελματικού Αθλητισμού κ.ά.) και διεθνούς αθλητικής δικαιοδοσίας (διεθνής lex sportiva, Διεθνές Συμβούλιο Αθλητικής Διαιτησίας, Διαιτητικό Δικαστήριο Αθλητισμού, Κανονισμός Διαιτησίας για τους Ολυμπιακούς Αγώνες). Το έργο συμπληρώνεται με Παραρτήματα αποφάσεων αθλητικών δικαιοδοτικών οργάνων και σχετική νομολογία, καθώς και με πλούσια βιβλιογραφία, αλλοδαπή και ελληνική. Αποτελεί ένα ολοκληρωμένο θεωρητικό και πρακτικό εγχειρίδιο για κάθε μελετητή και εφαρμοστή του εθνικού και διεθνούς αθλητικού δικαίου.\nΣΥΝΤΟΜΟΓΡΑΦΙΕΣ\t Σελ. 15\nΑ. Σκοπός του έργου Σελ. 19\nΒ. Γενική προβληματική - Ερωτήματα\t Σελ. 20\nΓ. Μεθοδολογία Σελ. 23\nΔ. Μέσα που χρησιμοποιήθηκαν Σελ. 25\nΙ. ΔΙΚΑΣΤΙΚΗ ΑΡΜΟΔΙΟΤΗΤΑ ΣΤΟΝ ΑΘΛΗΤΙΣΜΟ\t Σελ. 27\n1. Ιστορικά στοιχεία\t Σελ. 27\n1.1 Αισυμνήται (Διαιτηταί)\t Σελ. 28\n1.2 Ελλανοδίκαι\t Σελ. 30\n2. Αθλητικές διαφορές\t Σελ. 32\n2.1 Έννοια των αθλητικών διαφορών\t Σελ. 32\n2.2 Ορισμός της αθλητικής διαφοράς\t Σελ. 34\n2.3 Φύση και διάκριση των αθλητικών διαφορών\t Σελ. 36\n2.3.1 Αθλητικές διαφορές με στενή και ευρεία έννοια\t Σελ. 36\n2.3.2 Αθλητικές διαφορές εν στενή εννοία\t Σελ. 36\n2.3.3 Αθλητικές διαφορές εν ευρεία εννοία\t Σελ. 37\n2.3.4 Αθλητικές διαφορές ιδιωτικού δικαίου\t Σελ. 40\n2.3.5 Αθλητικές διαφορές διοικητικής φύσης\t Σελ. 44\n2.3.6 Διαφορές της Lex Sportiva και διεθνείς\t Σελ. 46\n3. Έννοια της αθλητικής δικαιοδοσίας\t Σελ. 47\n3.1 Ορισμός αθλητικής δικαιοδοσίας\t Σελ. 50\n3.2 Η αρχή της ορθής δίκης («Ευ», Fair Trial)\t Σελ. 50\n3.3 Κρίση συνταγματικότητας κανόνων δικαίου\t Σελ. 55\n3.4 Προσωρινή δικαστική προστασία Σελ. 59\n3.4.1 Νομικό θεμέλιο\t Σελ. 59\n3.4.2 Λήψη πρόσφορου μέτρου\t Σελ. 60\n3.5 Διαιτητική δικαιοδοσία\t Σελ. 64\n3.5.1 Διαιτησία Σελ. 64\n3.5.2 Διεθνής Διαιτησία Σελ. 66\n3.5.3 Διαιτησία στον αθλητισμό\t Σελ. 69\n3.5.3.1 Αρχή αποκλεισμού προσφυγής στα εθνικά δικαστήρια\t Σελ. 69\n3.5.3.2 Ρήτρα διαιτησίας - Σύμβαση προσχωρήσεως\t Σελ. 73\n3.5.3.3 Αναγκαστική διαιτησία\t Σελ. 80\n4. Ποιος δικαστής για τον αθλητισμό\t Σελ. 82\n4.1 Η έννοια του φυσικού δικαστή\t Σελ. 83\n4.2 Η παρουσία εν ενεργεία δικαστών\t Σελ. 85\n4.3 Αθλοδικείο\t Σελ. 88\nΙΙ. ΑΘΛΗΤΙΚΗ ΔΙΚΑΙΟΔΟΤΙΚΗ ΤΑΞΗ\t Σελ. 93\n1. Γενικά Σελ. 93\n2. Δικαιοδοσία της Lex Sportiva\t Σελ. 93\n3. Α΄ βαθμός δικαιοδοσίας\t Σελ. 97\n3.1 Συγκρότηση οργάνων\t Σελ. 97\n3.2 Έδρα - Μέλη\t Σελ. 97\n3.3 Αρμοδιότητες\t Σελ. 98\n3.4 Διαδικασία ενώπιον των οργάνων\t Σελ. 99\n3.5 Προσφυγή κατά των αποφάσεων\t Σελ. 101\n3.6 Τοπική δικαιοδοσία\t Σελ. 102\n4. Β΄ βαθμός δικαιοδοσίας\t Σελ. 102\n4.1 Ανώτατο Συμβούλιο Επίλυσης Αθλητικών Διαφορών (ΑΣΕΑΔ).\t Σελ. 103\n4.1.1 Συγκρότηση\t Σελ. 103\n4.1.2 Έδρα - Μέλη\t Σελ. 104\n4.1.3 Οργάνωση - Λειτουργία\t Σελ. 104\n4.1.4 Δικαιοδοσία - Αρμοδιότητες.\t Σελ. 106\n4.1.5 ʼσκηση - Συζήτηση προσφυγής.\t Σελ. 107\n4.1.6 Εκτελεστότητα αποφάσεων Σελ. 110\n4.2 Τοπική Δικαιοδοσία β΄ βαθμού\t Σελ. 115\n5. Δικαιοδοσία στο πεδίο του Ποδοσφαίρου\t Σελ. 116\n5.1 Α΄ βαθμού δικαιοδοσία\t Σελ. 117\n5.1.1 Δικαιοδοτικό Όργανο ΕΠΑΕ\n5.1.1.1 Φύση - Αρμοδιότητα ΔΟ/ΕΠΑΕ\t Σελ. 117\n5.1.2 Πειθαρχική Επιτροπή ΕΠΟ\t Σελ. 118\n5.2 Δικαιοδοσία Α΄ βαθμού ΕΕ/ΕΠΟ\t Σελ. 119\n5.2.1 Μέλη - Αρμοδιότητες.\t Σελ. 119\n5.2.2 ʼσκηση προσφυγής ενώπιον της ΕΕ/ΕΠΟ\t Σελ. 120\n5.2.2.1 Προθεσμία άσκησης προσφυγής\t Σελ. 123\n6. Αθλητικός Εισαγγελέας\t Σελ. 124\n7. Επιτροπή Επαγγελματικού Αθλητισμού (ΕΕΑ)\t Σελ. 126\n7.1 Σύσταση\t Σελ. 126\n7.2 Μέλη\t Σελ. 126\n7.3 Αρμοδιότητες\t Σελ. 128\n8. Δικαιοδοσία επί οικονομικών διαφορών\t Σελ. 131\n8.1 Όργανα - Σύσταση - Φύση - Αρμοδιότητες\t Σελ. 131\n8.2 Α΄ βαθμού δικαιοδοσία Σελ. 131\n8.3 Β΄ βαθμού δικαιοδοσία\t Σελ. 132\n9. Δικαιοδοσία επί Φιλάθλου Πνεύματος\t Σελ. 136\n9.1 Αποφάσεις - Προσφυγή ενώπιον του ΑΣΕΑΔ\t Σελ. 139\n9.2 Σύσταση Κώδικα Αθλητικής Δεοντολογίας\t Σελ. 140\nΙΙΙ. ΔΙΕΘΝΗΣ ΑΘΛΗΤΙΚΗ ΔΙΚΑΙΟΔΟΤΙΚΗ ΤΑΞΗ\t Σελ. 143\n1. Διεθνής Lex Sportiva Σελ. 143\n1.2 Διεθνές αθλητικό δικαιοδοτικό σύστημα\t Σελ. 144\n2. Διεθνής Αθλητική Διαιτησία\t Σελ. 148\n2.1 Ιστορικά στοιχεία\t Σελ. 148\n2.2 Ο Κώδικας Αθλητικής Διαιτησίας Σελ. 151\n3. Διεθνές Συμβούλιο Αθλητικής Διαιτησίας\t Σελ. 152\n3.1 Έδρα, αποστολή\t Σελ. 152\n3.2 Σύνθεση και συγκρότηση\t Σελ. 152\n3.3 Αρμοδιότητες\t Σελ. 154\n3.4 Λειτουργία.\t Σελ. 155\n4. Το Διαιτητικό Δικαστήριο Αθλητισμού\t Σελ. 155\n4.1 Έδρα - Επίσημες γλώσσες\t Σελ. 156\n4.2 Αποστολή - Καθήκοντα Σελ. 157\n4.3 Δικαιοδοσία Σελ. 157\n4.4 Δικαίωμα προσφυγής\t Σελ. 159\n4.5 Οι διαιτητές\t Σελ. 160\n4.6 Οργάνωση\t Σελ. 162\n5. Η δικαιοδοτική αρμοδιότητα του ΔΔΑ\t Σελ. 164\n5.1 Η τακτική διαδικασία διαιτησίας\t Σελ. 164\n5.1.1 Η αφετηρία της διαδικασίας\t Σελ. 164\n5.1.2 Συγκρότηση του διαιτητικού Σχηματισμού\t Σελ. 165\n5.1.3 Προσεπίκληση - Παρέμβαση\t Σελ. 166\n5.1.4 Η διαδικασία ενώπιον του Σχηματισμού\t Σελ. 167\n5.1.5 Αποδεικτικά μέσα\t Σελ. 169\n5.1.6 Εφαρμοστέο δίκαιο - Απόφαση\t Σελ. 170\n5.2 Κατ Έφεση διαδικασία διαιτησίας\t Σελ. 172\n5.2.1 Η Έφεση\t Σελ. 172\n5.2.2 Έναρξη της διαδικασίας - Διορισμός διαιτητών - Ακροαματική διαδικασία\t Σελ. 174\n5.2.3 Εφαρμοστέο δίκαιο - Απόφαση\t Σελ. 175\n5.3 Προσωρινά και Ασφαλιστικά μέτρα\t Σελ. 176\n5.4 Ερμηνεία της αποφάσεως\t Σελ. 177\n5.5 Οι δικαστικές δαπάνες\t Σελ. 177\n5.5.1 Τακτική Διαδικασία\t Σελ. 177\n5.5.2 Διαδικασία κατ Έφεση\t Σελ. 178\n6. Η γνωμοδοτική αρμοδιότητα του ΔΔΑ\t Σελ. 179\n7. Η Μεσολαβητική αρμοδιότητα του ΔΔΑ\t Σελ. 179\n7.1 Γενικά\t Σελ. 179\n7.2. Έναρξη της διαδικασίας\t Σελ. 180\n7.3 Διορισμός μεσολαβητή\t Σελ. 180\n7.4 Διεξαγωγή της μεσολάβησης.\t Σελ. 181\n7.5 Τερματισμός της μεσολάβησης.\t Σελ. 183\n7.6 Ο διακανονισμός\t Σελ. 183\n7.7 Δικαστικές δαπάνες\t Σελ. 183\n8. Ο Κανονισμός Διαιτησίας για τους Ολυμπιακούς Αγώνες\t Σελ. 184\n8.1 Προς την ίδρυση αd hoc διαδικασίας διαιτησίας\t Σελ. 184\n8.2 Το αd hoc Τμήμα του ΔΔΑ\t Σελ. 185\n8.2.1 Δικαιοδοσία\t Σελ. 185\n8.2.2 Έδρα και δίκαιο που διέπει τη διαιτησία.\t Σελ. 186\n8.3.3 Οργανωτική δομή.\t Σελ. 187\n8.3.3.1 Ο Πρόεδρος - Η Γραμματεία\t Σελ. 187\n8.3.3.2 Οι διαιτητές\t Σελ. 187\n8.3.3.3 Η διαδικασία\t Σελ. 188\n8.3.3.3.1 Η αίτηση διαιτησίας\t Σελ. 188\n8.3.3.3.2 Η συγκρότηση του διαιτητικού Σχηματισμού\t Σελ. 188\n8.3.3.3.3 Η διαδικασία ενώπιον του Σχηματισμού\t Σελ. 189\n8.3.4 Εφαρμοστέο δίκαιο - Απόφαση.\t Σελ. 190\n8.3.6 Αναστολή εκτέλεσης της εφεσιβαλλομένης - Προσωρινά μέτρα.\t Σελ. 192\n9. Επί του εφαρμοστέου δικαίου - Πρακτική του CAS\t Σελ. 192\n10. Αθλητική διαιτητική απόφαση και εθνικό δίκαιο\t Σελ. 198\n10.1 Εκτελεστότητα αλλοδαπής διαιτητικής αποφάσεως\t Σελ. 200\nIV. ΠΑΡΑΡΤΗΜΑΤΑ\t Σελ. 205\nΕνδεικτικές αποφάσεις προσωρινής δικαστικής προστασίας Σελ. 205\nα. Επιτροπής Αναστολών του Συμβουλίου της Επικρατείας\t Σελ. 205\nβ. Διοικητικού Εφετείου\t Σελ. 207\nγ. Πολιτικών Δικαστηρίων\t Σελ. 217\nΕνδεικτικές αποφάσεις αθλητικής δικαιοδοτικής τάξης\t Σελ. 237\nα. Αποφάσεις ΑΣΕΑΔ\t Σελ. 237\nβ. Αποφάσεις ΕΕ/ΕΠΟ\t Σελ. 250\nΠΑΡΑΡΤΗΜΑ ΙΙΙ\t Σελ. 255\nα. Ενδεικτικές αποφάσεις CAS Σελ. 255\nβ. Νομολογιακή επισκόπηση Σελ. 299\nΠΑΡΑΡΤΗΜΑ ΙV\t Σελ. 313\nα. Ενδεικτικές αποφάσεις CAS Ad Hoc Division\t Σελ. 313\nβ. Νομολογιακή επισκόπηση\t Σελ. 328\nΒΙΒΛΙΟΓΡΑΦΙΑ\t Σελ. 341\nΑ. Ελληνική\t Σελ. 341\nΒ. Ξενόγλωσση\t Σελ. 346\nΕΥΡΕΤΗΡΙΟ\t Σελ. 353


volleynews - Γιούρι Φιλίποφ: Η ευχή του για νταμπλ και το ποστάρισμα του Σαββίδη\nΓιούρι Φιλίποφ: Η ευχή του για νταμπλ και το ποστάρισμα του Σαββίδη\nΕκανε πολλές χιλιάδες χιλιόμετρα από την Ρωσία στην Ελλάδα για να βρεθεί εγκαίρως στην θέση του και έτυχε θερμής υποδοχής στο «Παλατάκι». Ο Γιούρι Φιλίποφ στις δηλώσεις του δεν έκρυψε την ικανοποίηση του για τη νίκη - πρόκριση επί του Ηρακλή και ευχήθηκε να κατακτήσει το νταμπλ:\n«Κάναμε αυτό που έπρεπε. Ο ΠΑΟΚ είναι για μεγάλα πράγματα. Ενα μεγάλο ευχαριστώ στους παίκτες μου αλλά και στον κόσμο. Αυτό έπρεπε να κάνουμε και το κάναμε. Ευχαριστώ τα παιδιά που αγωνίστηκαν με μεγαλο πάθος. Ο καθένας έπαιξε για τον άλλον, για τον κόσμο που ήρθε και μας στήριξε, ήμασταν με την πλάτη στο τοίχο σήμερα. Ήταν σαν ένα παιχνίδι καθοριστικό για την χρονιά. Αν χάναμε θα ήταν αποτυχημένη η χρονιά. Με τη νίκη απλά πετύχαμε μία μεγάλη νίκη μέχρι να φτάσουμε στο τέλος που είναι η κατάκτηση του νταμπλ» σημείωσε αρχικά.\nΓια τη συνύπαρξη του στην ομάδα, με τον γιο του: «Δεν υπάρχει κάποιο πρόβλημα σχετικά με αυτό. Ο Ντίμα είναι ο πασαδόρος της Εθνικής και δεν ξέρω πως το βλέπετε εσείς. Εγώ βλέπω ότι είναι ένας από τους τρεις καλύτερους πασαδόρους στην Ελλάδα. Είναι πλεονέκτημα για τον κάθε προπονητή να έχει τέτοιο παίκτη».\nΓια την πρόταση του ΠΑΟΚ είπε: «Είμαι χαρούμενος που είμαι εδώ. Να σας πω την αλήθεια δεν το σκέφτηκα πολύ γιατί δεν είχα χρόνο. Εχω να κοιμηθώ τρεις ημέρες από τα ταξίδια».\nΣτο μεταξύ ο Γιώργος Σαββίδης με ποστάρισμα του μία φωτογραφία του Γιούρι Φιλίποφ με τον πρόεδρο του ΤΑΑ Αντώνη Τσαλόπουλο ευχήθηκε καλή επιτυχία στο νέο τεχνικό του ΠΑΟΚ.


Γκούμας: «Έχει στόφα νικητή η ομάδα» | Onsports.gr\nhome ΠοδόσφαιροΕθνικές ΟμάδεςΑνδρώνΓκούμας: «Έχει στόφα νικητή η ομάδα» Κοινοποιήστε\nΓκούμας: «Έχει στόφα νικητή η ομάδα»\tΣυντάκτης: Onsports Team\nΔημοσίευση: Τετάρτη, 12 Οκτωβρίου 2011 08.42\nΟ παλαίμαχος άσος του Παναθηναϊκού και της Εθνικής Ελλάδας, Γιάννης Γκούμας, με δηλώσεις του στον ραδιοφωνικό σταθμό Sentra FM 103,3 έπλεξε το εγκώμιο του αντιπροσωπευτικού μας συγκροτήματος και του Φερνάντο Σάντος.\tΗ Εθνική ομάδα μετά την νίκη της επί της Γεωργίας με 2-1 κατέκτησε αήττητη την πρωτιά του ομίλου της παίρνοντας παράλληλα την απευθείας πρόκριση για τα τελικά του Euro 2012 που θα γίνει σε Πολωνία και Ουκρανία. «Δείχνουμε πως είμαστε μια μεγάλη ομάδα. Ότι μεγάλη διοργάνωση υπάρχει μετά το 2004, είμαστε παρών και αυτό είναι πολύ σημαντικό», σχολίασε αρχικά ο πρώην αρχηγός του Παναθηναϊκού.\nΤέλος, για το τι μπορεί να πετύχει η Εθνική ομάδα στα γήπεδα της Πολωνίας και της Ουκρανίας: «Όταν φτάνεις σε μια τελική διοργάνωση, όλα είναι πιθανά. Όλα μπορούν να συμβούν. Σίγουρα είναι δύσκολο και θέλει τύχη. Η ομάδα θα τα δώσει όλα και από εκεί και πέρα ότι γίνει. Πρωταρχικός στόχος είναι να περάσουμε τους ομίλους, αλλά θα πρέπει να δούμε την κλήρωση».\tΚατηγορία: Ανδρών


ΣΧΟΛΗ ΧΙΟΥΡΕΑ: ΔΗΜΟΤΙΚΟ ΣΧΟΛΗΣ ΧΙΟΥΡΕΑ - Π.Φάληρο (σχολ. έτος 1976-77)\nΣΤ΄ ΤΑΞΗ – ΔΑΣΚΑΛΑ Βούλα Τσέλου\nΑπό κάτω αριστερά: Ανδρέας Τσίγκρης, Κίμων Καμαρινέας, Γιώργος Σκαρπέτας,\nΧάρης Μαυρογένης, Σπύρος Ηλιόπουλος, Τόνυ Κακουλίδης (+), Γιάννης Μπλές, (άγνωστος), Κώστας Ράπτης, Σωτήρης\nΑπό πάνω αριστερά: Ξένη Χιουρέα (Δασκάλα-Διευθύντρια), Μάνια Κωτάκη,\nΜαρία Ανδροβιτσανέα, Νίνα Καραπάνου, Φραντζέσκα Ζαφειρίου, (άγνωστη), Βούλα Τσέλου (Δασκάλα), (άγνωστη),\nΣοφία Καστανίδου, Τασούλα (+), Ειρήνη Δημόγλου, (άγνωστη), Ιωάννα Παπαδοπούλου, Λία Ποντικού.\nΕ΄ ΤΑΞΗ – ΔΑΣΚΑΛΑ Βασιλική Καρλή\nΠΑΝΩ ΣΕΙΡΑ (από αριστερά): (Άγνωστος), Σωκράτης, Γρηγόρης Δράλος, Νίκος, Γιώργος Τρίμης,\nΗλίας Παππάς, Ρενάτα Ζανζιδάκη, Μαίρη, (Άγνωστη).\nΔΕΥΤΕΡΗ ΣΕΙΡΑ (από αριστερά): Χρήστος Μήλλας, (Άγνωστος), Αλέξανδρος Καρράς, Παναγής Ζερβός,\nΓιώργος Ψαλλίδας, Μάικλ Μπακ, Άντα Πετρανάκη, Μαρία Μακρή, Νέλλη Κατρακούλη.\nΚΑΤΩ (από αριστερά): Χαρά Διαμαντάρα, Νίκος Γυφτόπουλος, Χρύσα Δήμου, Μαρία Μπουγά.\nΔ2΄ ΤΑΞΗ – ΔΑΣΚΑΛΑ Ιωάννα Στρατηγού\nΕΠΑΝΩ σειρά (από αριστερά): Μήλιου, Μαρίνα Σταυράκη, Βιβή Ψαραδάκη, Φανή,\nΝικήτας Τσενές, Λευτέρης.\nΜΕΣΑΙΑ σειρά (από αριστερά): Αντιγόνη Κολοβιστέα, Ελένη Καλλέργη, Αρκουμάνης,\n(άγνωστος), Σοφία Μαγουλά, Εβίτα Παπαβασιλείου, Εύα Τσομπάρη.\nΚΑΤΩ σειρά (από αριστερά): Μελέτης Μέξης, (άγνωστος). Βασίλης Μπεμπέκος,\n(άγνωστος), Αποστόλης (Τόλης) Ορφανάκος, Λιόδης.\nΔ1΄ ΤΑΞΗ – ΔΑΣΚΑΛΑ κα Κλειώ\nΠρώτη σειρά (μπροστά) από δεξιά: Άννα Αναγνωστοπούλου, Χρύσα Διακουμή\nΜεσαία σειρά (από δεξιά): Βαγγέλης Λιάσκος, Δημήτρης Κεφαλλονίτης,\nΘανάσης Γρηγορόπουλος, Νίκος Ζαχαρίου\nΠίσω σειρά (αριστερά): Παναγιωτόπουλος\nΜπροστά (από αριστερά): Κωστής Στεργίου, (άγνωστος), Σπυριδούλα (Σίσσυ) Καριανού.\nΜεσαία σειρά (από δεξιά): Ολυμπία (Πόλυ) Τριπολιτσιώτου, Βάσω.\nΠροτελευταία σειρά αριστερά: Μαίρη Ζαφειροπούλου\nΤελευταία σειρά δεξιά: Έφη Πουλιάση και δίπλα στην κα Κλειώ ο Πάνος Στεργίου.\nΓ2΄ ΤΑΞΗ – ΔΑΣΚΑΛΑ Φιλιώ Σιμιγάδη\nΕΠΑΝΩ ΣΕΙΡΑ (από αριστερά): Άννα Σωτηριάδου, (άγνωστη), Γιάννης Χορόζογλου, Χαρίτα Παπαδάκη, Δήμητρα Μπερμπερίδου, Δήμητρα Κιτσούλη, Γεωργία Ζαχαράτου, Νίκος Νεράκης, Κώστας Πέτροβας.\nΜΕΣΑΙΑ ΣΕΙΡΑ: Νάνσυ Πεδιαδιτάκη, Μαρία Λέκκα, Μαρίτα Ντόλα, Έφη Μπαμπά, Φράνια Στάφορντ, Τάκης Σύριος, Λάζαρος Λασκαρίδης.\nΚΑΤΩ ΣΕΙΡΑ: Ράνια Σακκά, Αντώνης Χατζηράλλης, Ρέα Πιφέα, Άγγελος Σκοπελίτης, Σωτήρης Αγιωργίτης, Δημήτρης Μαλεβίτης, Γρηγόρης Παπαδόπουλος (+).\nΓ1΄ ΤΑΞΗ – ΔΑΣΚΑΛΟΣ Κυριαζής Πόρποδας\nΠΡΩΤΗ ΣΕΙΡΑ ΠΙΣΩ (από δεξιά): Τσομπάρης, Κοκκολής.\nΔΕΥΤΕΡΗ ΣΕΙΡΑ από πίσω (από αριστερά): 4η Ρένα Γιαννακάκη, 6η Μαρία Ρόμπου, 7η Μαρία Τσουκαλά,\nΔημήτρης Θανόπουλος (προς τα πίσω). ΑΚΡΙΒΩΣ ΜΠΡΟΣΤΑ ΤΟΥ από αριστερά: Γιώργος Δαμιανός,\nΧρήστος Καραθανάσης, Σηφάκης, (άγνωστος) και Γερακούδης.\nΤΡΙΤΗ ΣΕΙΡΑ ΑΠΟ ΑΡΙΣΤΕΡΑ: Σάντυ Ζαννιδάκη, Γιάννα Καρπαθάκη, (άγνωστη) και 4ος Μάκης Καριώτης.\nΚΑΘΗΜΕΝΟΙ ΑΠΟ ΑΡΙΣΤΕΡΑ: Ελένη Κοκκινάκη, Κατερίνα Μαντούβαλου, Παπαγιάννης, Χρήστος Βαρνάβας,\n(άγνωστη), Μίνα Λιντζόγλου.\nΜΠΡΟΣΤΑ ΣΤΟ ΚΕΝΤΡΟ καθήμενος: Κωστής Ζερβός\nΔΕΥΤΕΡΗ ΣΕΙΡΑ από πίσω (από αριστερά): 4η Ρένα Γιαννακάκη, 6η Μαρία Ρόμπου, 7η Μαρία Τσουκαλά, Δημήτρης Θανόπουλος (προς τα πίσω). ΑΚΡΙΒΩΣ ΜΠΡΟΣΤΑ ΤΟΥ από αριστερά: Γιώργος Δαμιανός, Χρήστος Καραθανάσης, Σηφάκης, (άγνωστος) και Γερακούδης.\nΤΡΙΤΗ ΣΕΙΡΑ ΑΠΟ ΑΡΙΣΤΕΡΑ: Σάντυ Ζαννιδάκη, Γιάννα Καρπαθάκη, (άγνωστη) και 4ος Μάκης Καριώτης. ΚΑΘΗΜΕΝΟΙ ΑΠΟ ΑΡΙΣΤΕΡΑ: Ελένη Κοκκινάκη, Κατερίνα Μαντούβαλου, Παπαγιάννης, Χρήστος Βαρνάβας, (άγνωστη), Μίνα Λιντζόγλου.\nΜπροστά στο κέντρο καθήμενος: Κωστής Ζερβός\n<Από το αρχείο της Κατερίνας Μαντούβαλου>\nΒ1΄ ΤΑΞΗ – ΔΑΣΚΑΛΑ Γωγώ Διακουμή\nΚάτω σειρά (από αριστερά): Βίλλυ Ασημακοπούλου, Μελέτης Κατρακούλης, Μάρα Βαφειάδου, Γιαννάκης Μαντούβαλος, Γιώργος( ?), Νίκος Μένδρης, Βαγγέλης Φωτεινός.\nΜεσαία σειρά (από αριστερά): Σάντρα Ασημακοπούλου, Ελένη Δαφνοπούλου, Κατερίνα Κουφουδάκη,\nΠέτρος Λαμπίρης (λίγο ψηλότερα), Μάρθα Ψυχογιού, Μαρία Μέξη, Νίκος Δρούζας.\nΕπάνω σειρά (από αριστερά): Λουκάς Σιότροπος, Ξένια Κοττάκη, Νίκος Παπαδόπουλος, Άρτεμις Καλλία, Μιχάλης Θεοδώρου, Βασίλης (?), Φίλιππος Σιφναίος, Σίμος Βασιλάκης, Στέλιος Κουκουτσίδης, Αντώνης Κατσούλης, Μάριος Μαμανέας, (άγνωστη), Έλενα Δεμερτζή\nΒ2΄ ΤΑΞΗ – ΔΑΣΚΑΛΑ Βάσω Ντόλα\nΜπροστά δεξιά: Φανή Τριπολιτσιώτου.\nΜπροστά από τη δασκάλα (με τον κίτρινο γιακά) ο Γιώργος Πόρρος.\nΜπροστά απ' αυτόν, ο Νίκος Δρούζας και η Αλεξάνδρα Χατζηράπτη. Μπροστά της η Μάρθα Ψυχογιού.\nΣτην αριστερή σειρά στο πίσω θρανίο χαμογελάει ο Νίκος Στασινός, δίπλα στο Λουκά Σιότροπο.\nΜπροστά τους ο Κώστας Μπέλος (με σόρτς) και δίπλα του ο Πέτρος.\nΠίσω από αριστερά: Μάριος Μαμανέας, Παντελής Σπαντιδάκης. Μπροστά τους: Ελένη Δαφνοπούλου\nκαι Νίκος Χιονάς. 1ο θρανίο Φανή Τριπολιτσιώτου και δεξιά Νάνσυ Παναγιωτοπούλου.\nΔεξιά σειρά από πίσω και αριστερά: Νίκος Μένδρης και Αγγελική Δράκου.\nΜπροστά τους: Ιφιγένεια Τσουρέλη. 2ο θρανίο: Σίμονας και 1ο θρανίο Σόλων Παπαδόπουλος\nΑ1΄ ΤΑΞΗ – ΔΑΣΚΑΛΑ Κική Μαχαίρα\nΚάτω σειρά όρθια 1η από αριστερά: Χριστίνα Ζουρούδη. Μπροστά στη δασκάλα ο Κουμανάκος (με την ποδιά). Μπροστά του, (4ος από δεξιά καθιστός) Μιχάλης Καραπάνος.\nΚαθιστή, 2η από αριστερά, Μαρία-Χριστίνα Βασιλοπούλου.\nΑ2΄ ΤΑΞΗ – ΔΑΣΚΑΛΑ Γωγώ Τριανταφύλλου\n1η σειρά μπροστά (γονατιστοί): 3η από δεξιά Μαίρη Παπαϊωάννου\n2η σειρά (καθιστοί) από αριστερά: 2η Ιφιγένεια Λάγιου, 3η Μαρία Μάκρα\n3η σειρά (όρθιοι) Από αριστερά 2η Κατερίνα Κηροπούλου. Από δεξιά 2η: Ντέπυ Μπουζιωτοπούλου\nΠίσω σειρά (από αριστερά): Γωγώ Τριανταφύλλου (Δασκάλα), άγνωστος, Ιωάννα Σιότροπου\nΣΧΟΛΗ ΧΙΟΥΡΕΑ ΔΗΜΟΤΙΚΟ & (6 τάξιο)ΓΥΜΝΑΣΙΟ 🌼 σε Γιορταστικές Εκδηλώσεις στο Π.Φάληρο (σχολ. έτος 1976-77) <Από τα αρχεία: Γιάννη Μαντούβαλου, Σίσσυς Μένδρη, Γωγώς Τριανταφύλλου, Ξένης Χιουρέα, Σχολείου>\nΕτικέτες ΔΗΜΟΤΙΚΟ, Σχολ. έτος (1976-77), ΣΧΟΛΗ ΧΙΟΥΡΕΑ-Π.Φάληρο (1971-1977)


Πρώτη καταχώρηση: Τρίτη, 23 Ιουνίου 2015, 08:34\nΗ Συντονιστική Επιτροπή Αγώνα Θηραίων Πολιτών για την Ανέλκυση του Κ/Ζ Sea Diamond moκαι άλλοι φορείς της Σαντορίνης συναντήθηκαν στο Υπουργείο Εμπορικής Ναυτιλίας με τον κ. Δρίτσα και συζήτησαν τις επόμενες κινήσεις για την απομάκρυνση του ναυαγίου.\nΑκολουθεί η ανακοίνωση με τα αποτελέσματα της συνάντησης.\nΗ συζήτηση έγινε σε ενημερωτικό επίπεδο προς τον Γενικό Γραμματέα του υπουργείου και τον κ. Υπουργό από τα μέλη της Συντονιστικής Επιτροπής και των εκπροσώπων της Σαντορίνης. Από την πλευρά του υπουργείου, διά στόματος του κ. Υπουργού, ειπώθηκε ότι βούληση του Υπουργείου Ναυτιλίας είναι να λύσει το πρόβλημα σε συνεργασία με το Υπουργείο Περιβάλλοντος. Ύστερα από εύλογο χρονικό διάστημα, που δεν προσδιόρισε επακριβώς, και μετά από διερεύνηση που θα πραγματοποιήσει, ο Υπουργός κ. Δρίτσας θα καλέσει ξανά την ομάδα εργασίας και τους εκπρόσωπους της Σαντορίνης για να τους ενημερώσει σχετικά με τις αποφάσεις και τους χειρισμούς που θα πραγματοποιηθούν προς την αντιμετώπιση του ναυαγίου τουSea Diamond.\nΤελευταία ενημέρωση: Τρίτη, 23 Ιουνίου 2015, 08:41


Δεκατριών και... ερωτευμένες: Lauren Myracle\nΗ Γουίνι μπήκε στην εφηβεία!\nΠιστέψτε με, δεν είναι και μικρή υπόθεση. Είναι τεράστια, γιατί, όπως πολύ καλά θα ξέρετε, τώρα αρχίζουν τα πραγματικά προβλήματα. Η νούμερο 1 κολλητή της Γουίνι μεγαλώνει πολύ αργά, ενώ η νούμερο 2 κολλητή της μεγαλώνει πολύ γρήγορα, αφήνοντας τη Γουίνι ακριβώς στη μέση.\nΤο αγόρι της Γουίνι, ο Λαρς, είναι τέλειος, εκτός από μερικές φορές που είναι... ε, λίγο λιγότερο τέλειος. Όσο για την οικογένεια της Γουίνι... ετοιμαστείτε για φοβερές αλλαγές.\nISBN-13: 9789604537211 9789604537211\nISBN-10: 9604537210 9604537210\nΚατηγορίες: Εφηβεία, Λογοτεχνία, Ρομαντικά\nΤιμή στα βιβλιοπωλεία: 7,78 €\nαπό 7,78 €\nΆθικτο χωρίς σημειώσεις και τσακίσεις στο εσωτερικό --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\n3740 Αδιάβαστο. Σας ευχαριστώ --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\nΟ τρόπος αυτός αποστολής ισχύει μόνο για αγορές από 65 €.\nΆθικτο ολοκαίνουριο, της κούτας! --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\nΤο εξώφυλλο είναι άθικτο, χωρίς γρατζουνιές ή τσακίσματα. Η γυαλιστερη στρωση του αριθμου 13 εχει ελαχιστα ξεφτυσει, αλλα δεν ειναι εμφανές. --- Οι σελίδες είναι άθικτες και δεν έχουν σημάδια από σημειώσεις.\nΕίναι σαν καινούριο, δεν έχει σημάδια χρήσης. --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\nΕλάχιστα σημάδια αποθήκευσης περιμετρικά του βιβλίου. Η ράχη και οι σελίδες δεν έχουν καμία φθορά. Μορφή: μαλακό εξώφυλλο. Αρ. σελίδων: 300. Διαστάσεις: 14Χ21 εκ. --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\n1,00 € 7,42 €\n0,80 € 8,99 €\n2,50 € 6,03 €